
	讘讗 诇讛诐 讬讬谉 讘转讜讱 讛诪讝讜谉 讻诇 讗讞讚 讜讗讞讚 诪讘专讱 诇注爪诪讜 讗讞专 讛诪讝讜谉 讗讞讚 诪讘专讱 诇讻讜诇诐 讜讛讜讗 讗讜诪专 注诇 讛诪讜讙诪专 讜讗注''驻 砖讗讬谉 诪讘讬讗讬谉 讗转 讛诪讜讙诪专 讗诇讗 诇讗讞专 住注讜讚讛:


	讙诪' 讗诪专 专讘讛 讘专 讘专 讞谞讛 讗''专 讬讜讞谞谉 诇讗 砖谞讜 讗诇讗 讘砖讘转讜转 讜讬诪讬诐 讟讜讘讬诐 讛讜讗讬诇 讜讗讚诐 拽讜讘注 住注讜讚转讜 注诇 讛讬讬谉 讗讘诇 讘砖讗专 讬诪讜转 讛砖谞讛 诪讘专讱 注诇 讻诇 讻讜住 讜讻讜住 讗转诪专 谞诪讬 讗诪专 专讘讛 讘专 诪专讬 讗''专 讬讛讜砖注 讘谉 诇讜讬 诇讗 砖谞讜 讗诇讗 讘砖讘转讜转 讜讬诪讬诐 讟讜讘讬诐 讜讘砖注讛 砖讗讚诐 讬讜爪讗 诪讘讬转 讛诪专讞抓 讜讘砖注转 讛拽讝转 讚诐 讛讜讗讬诇 讜讗讚诐 拽讜讘注 住注讜讚转讜 注诇 讛讬讬谉 讗讘诇 讘砖讗专 讬诪讜转 讛砖谞讛 诪讘专讱 注诇 讻诇 讻讜住 讜讻讜住 专讘讛 讘专 诪专讬 讗讬拽诇注 诇讘讬 专讘讗 讘讞讜诇 讞讝讬讬讛 讚讘专讬讱 诇驻谞讬 讛诪讝讜谉 讜讛讚专 讘专讬讱 诇讗讞专 讛诪讝讜谉 讗''诇 讬讬砖专 讜讻谉 讗诪专 专讬讘''诇 专讘 讬爪讞拽 讘专 讬讜住祝 讗讬拽诇注 诇讘讬 讗讘讬讬 讘讬''讟 讞讝讬讬讛 讚讘专讬讱 讗讻诇 讻住讗 讜讻住讗 讗''诇 诇讗 住讘专 诇讛 诪专 诇讛讗 讚专讬讘''诇 讗''诇 谞诪诇讱 讗谞讗 讗讬讘注讬讗 诇讛讜 讘讗 诇讛诐 讬讬谉 讘转讜讱 讛诪讝讜谉 诪讛讜 砖讬驻讟讜专 讗转 讛讬讬谉 砖诇讗讞专 讛诪讝讜谉 讗诐 转讬诪爪讬 诇讜诪专 讘专讱 注诇 讛讬讬谉 砖诇驻谞讬 讛诪讝讜谉 驻讜讟专 讗转 讛讬讬谉 砖诇讗讞专 讛诪讝讜谉 诪砖讜诐 讚讝讛 诇砖转讜转 讜讝讛 诇砖转讜转 讗讘诇 讛讻讗 讚讝讛 诇砖转讜转 讜讝讛 诇砖专讜转 诇讗 讗讜 讚讬诇诪讗 诇讗 砖谞讗 专讘 讗诪专 驻讜讟专 讜专讘 讻讛谞讗 讗诪专 讗讬谞讜 驻讜讟专 专讘 谞讞诪谉 讗诪专 驻讜讟专 讜专讘 砖砖转 讗诪专 讗讬谞讜 驻讜讟专 专讘 讛讜谞讗 讜专讘 讬讛讜讚讛 讜讻诇 转诇诪讬讚讬 讚专讘 讗诪专讬 讗讬谞讜 驻讜讟专 讗讬转讬讘讬讛 专讘讗 诇专讘 谞讞诪谉 讘讗 诇讛诐 讬讬谉 讘转讜讱 讛诪讝讜谉 讻诇 讗讞讚 讜讗讞讚 诪讘专讱 诇注爪诪讜 诇讗讞专 讛诪讝讜谉 讗讞讚 诪讘专讱 诇讻讜诇诐 讗''诇 讛讻讬 拽讗诪专 讗诐 诇讗 讘讗 诇讛诐 讬讬谉 讘转讜讱 讛诪讝讜谉 讗诇讗 诇讗讞专 讛诪讝讜谉 讗讞讚 诪讘专讱 诇讻讜诇诐: 讘专讱 注诇 讛驻转 驻讟专 讗转 讛驻专驻专转 注诇 讛驻专驻专转 诇讗 驻讟专 讗转 讛驻转 讘''砖 讗讜诪专讬诐 讗祝 诇讗 诪注砖讛 拽讚专讛: 讗讬讘注讬讗 诇讛讜 讘''砖 讗专讬砖讗 驻诇讬讙讬 讗讜 讚讬诇诪讗 讗住讬驻讗 驻诇讬讙讬 讚拽讗诪专 转谞讗 拽诪讗 讘专讱 注诇 讛驻转 驻讟专 讗转 讛驻专驻专转 讜讻''砖 诪注砖讛 拽讚专讛 讜讗转讬 讘''砖 诇诪讬诪专 诇讗 诪讬讘注讬讗 驻专驻专转 讚诇讗 驻讟专讛 诇讛讜 驻转 讗诇讗 讗驻讬诇讜 诪注砖讛 拽讚专讛 谞诪讬 诇讗 驻讟专讛 讗讜 讚讬诇诪讗 讗住讬驻讗 驻诇讬讙讬 讚拽转谞讬 讘专讱 注诇 讛驻专驻专转 诇讗 驻讟专 讗转 讛驻转 驻转 讛讜讗 讚诇讗 驻讟专 讗讘诇 诪注砖讛 拽讚专讛 驻讟专 讜讗转讜 讘''砖 诇诪讬诪专 讜讗驻讬' 诪注砖讛 拽讚专讛 谞诪讬 诇讗 驻讟专 转讬拽讜: 讛讬讜 讬讜砖讘讬谉 讻诇 讗讞讚 讜讗讞讚 讻讜': 讛住讘讜 讗讬谉 诇讗 讛住讘讜 诇讗 讜专诪讬谞讛讜 注砖专讛 砖讛讬讜 讛讜诇讻讬诐 讘讚专讱 讗注''驻 砖讻讜诇诐 讗讜讻诇讬诐 诪讻讻专 讗讞讚 讻诇 讗讞讚 讜讗讞讚 诪讘专讱 诇注爪诪讜 讬砖讘讜 诇讗讻讜诇 讗注''驻 砖讻诇 讗讞讚 讜讗讞讚 讗讜讻诇 诪讻讻专讜 讗讞讚 诪讘专讱 诇讻讜诇诐 拽转谞讬 讬砖讘讜 讗注''驻 砖诇讗 讛住讘讜 讗诪专 专讘 谞讞诪谉 讘专 讬爪讞拽 讻讙讜谉 讚讗诪专讬 谞讬讝讬诇 讜谞讬讻讜诇 诇讞诪讗 讘讚讜讱 驻诇谉 讻讬 谞讞 谞驻砖讬讛 讚专讘 讗讝诇讜 转诇诪讬讚讬讜 讘转专讬讛 讻讬 讛讚专讬 讗诪专讬 谞讬讝讬诇 讜谞讬讻讜诇 诇讞诪讗 讗谞讛专 讚谞拽 讘转专 讚讻专讻讬 讬转讘讬 讜拽讗 诪讬讘注讬讗 诇讛讜 讛住讘讜 讚讜拽讗 转谞谉 讗讘诇 讬砖讘讜 诇讗 讗讜 讚讬诇诪讗 讻讬讜谉 讚讗诪专讬 谞讬讝讬诇 讜谞讬讻讜诇 专讬驻转讗 讘讚讜讻转讗 驻诇谞讬转讗 讻讬 讛住讘讜 讚诪讬 诇讗 讛讜讛 讘讬讚讬讬讛讜 拽诐 专讘 讗讚讗 讘专 讗讛讘讛





专砖"讬





	讘讗 诇讛诐 讬讬谉 讘转讜讱 讛诪讝讜谉 讻讜'. 讘讙诪' 诪驻专砖 讟注诪讗 (讚' 诪讙.): 讜讛讜讗 讗讜诪专 注诇 讛诪讜讙诪专. 讗讜转讜 砖讘专讱 注诇 讛讬讬谉 讛讜讗 诪讘专讱 注诇 讛诪讜讙诪专 砖讛讬讜 专讙讬诇讬诐 诇讛讘讬讗 诇驻谞讬讛诐 讗讞专 讗讻讬诇讛 讗讘拽转 专讜讻诇讬谉 注诇 讛讗砖 讘诪讞转讜转 诇专讬讞 讟讜讘 讜诪讘专讻讬诐 注诇讬讜 讘讜专讗 注爪讬 讘砖诪讬诐: 诇讗讞专 住注讜讚讛. 诇讗讞专 讘讛诪''讝 砖讗讬谞讜 诪爪专讻讬 住注讜讚讛 讗驻讬' 讛讻讬 诪讬 砖讘专讱 注诇 讛讬讬谉 砖讛转讞讬诇 讘讘专讻讜转 讗讞专讜谞讜转 讙讜诪专谉: 讙诪' 诇讗 砖谞讜. 讚讬讬谉 砖诇驻谞讬 讛诪讝讜谉 驻讜讟专 讗转 砖诇讗讞专 讛诪讝讜谉: 讗诇讗 讘砖讘转讜转 讻讜'. 讚讚注转讜 诇讬砖讘 讗讞专 讛诪讝讜谉 讜诇砖转讜转 讜讻讬 讘专讬讱 讘专讬砖讗 讗讚注转讗 讚讛讻讬 讘专讬讱: 注诇 讻诇 讻讜住 讜讻讜住. 讚讛讜讛 讻谞诪诇讱 讜诪转讞讬诇 讘砖转讬讛 讘讻诇 讞讚 讜讞讚: 讬讬砖专. 讬驻讛 注砖讬转: 讜讻谉 讗诪专 专讬讘''诇. 诇注砖讜转: 诇讗 住讘专 诇讛 诪专 讻讜'. 讚讘讬讜诐 讟讜讘 诇讗讜 谞诪诇讱 讛讜讗: 谞诪诇讱 讗谞讗. 讗讬谞讬 专讙讬诇 诇拽讘讜注 住注讜讚讛 注诇 讛讬讬谉: 讘讗 诇讛诐 讬讬谉 讘转讜讱 讛诪讝讜谉. 讜拽讜讚诐 讛诪讝讜谉 诇讗 讘讗 诇讛诐: 讗诐 转诪爪讬 诇讜诪专. 诇讛讘讬讗 专讗讬讛 诪诪砖谞转谞讜 讚拽转谞讬 讚讬讬谉 砖诇驻谞讬 讛诪讝讜谉 驻讜讟专 讗转 砖诇讗讞专 讛诪讝讜谉 讗讬谞讛 专讗讬讛 讚讛转诐 讝讛 诇砖转讜转 讜讝讛 诇砖转讜转 讗讘诇 砖讘转讜讱 讛诪讝讜谉 诇砖专讜转 讗讻讬诇讛 砖讘诪注讬讜 讛讜讗 讘讗 讜诇讗 讛讬讜 专讙讬诇讬谉 诇砖转讜转 讘转讜讱 讛住注讜讚讛 讗诇讗 诪注讟 诇砖专讜转: 诇讗讞专 讛诪讝讜谉 讗讞讚 诪讘专讱 诇讻讜诇谉. 拽住''讚 讚讛''拽 讚讻砖讬讘讬讗讜 讬讬谉 砖谞讬 讗讞专 讛诪讝讜谉 讗讞讚 诪讘专讱 诇讻讜诇谉 讜讛讗 转谞讗 诇讬讛 讚讻诇 讗讞讚 讜讗讞讚 讬讘专讱 注诇 砖讘转讜讱 讛诪讝讜谉 诇注爪诪讜 讜拽讗 诪爪专讬讱 转讜 讘专讻讛 注诇 砖诇讗讞专 讛诪讝讜谉: 驻讟专 讗转 讛驻专驻专转. 讗注''驻 砖讗讬谉 爪讜专讱 住注讜讚讛 诇诪诇讜讬 讛讻专住 讗诇讗 诇诪讙诪专 讗讻讬诇讛: 讜讻诇 砖讻谉 诪注砖讛 拽讚专讛. 砖讛讜讗 诇讗讻讜诇 诇讝讜谉 诪诪砖: 讘讚讜讱 驻诇谉. 讘诪拽讜诐 驻诇讜谞讬 讚拽讘注讜 诇讛诐 诪转讞诇讛 诪拽讜诐 讘讚讘讜专 讜注爪讛 讜讛讝诪谞讛 讛讜讬 拽讘讬注讜转 讗讘诇 讬砖讘讜 诪讗诇讬讛谉 讘诪拽讜诐 讗讞讚 讬讞讚 讗讬谞讛 拽讘讬注讜转: 讗讝诇讜 转诇诪讬讚讬讜 讘转专讬讛. 讚拽讘专讜讛讜 讘注讬专 讗讞专转: 谞讛专 讚谞拽. 讻讱 砖诪讜: 专讬砖讗 讚讜拽讗. 讚拽转谞讬 讛讬讜 讬讜砖讘讬诐 讘诇讗 讛讝诪谞转 诪拽讜诐 讛讜讗 讚诇讗 讛讜讬 拽讘讬注讜转 讗讘诇 讗谞讜 砖讛讝诪谞讬谞讛讜 诇讻讱 讛讜讬 拽讘讬注讜转 讜讗讞讚 诪讘专讱 诇讻讜诇谉:





转讜住驻讜转





	讜讗注''驻 砖讗讬谉 诪讘讬讗讬谉 讗转 讛诪讜讙诪专 讗诇讗 诇讗讞专 住注讜讚讛. 讜讻讘专 讘专讻讜 讘专讻转 讛诪讝讜谉 讜讬砖 讛驻住拽 讘讬谉 讬讬谉 诇诪讜讙诪专: 讜专讘 砖砖转 讗诪专 讗讬谞讜 驻讜讟专 讜专讘 谞讞诪谉 讗诪专 驻讜讟专 讜讻诇 转诇诪讬讚讬 讚专讘 讜讻讜'. 讜谞专讗讛 讚讛诇讻讛 讻转诇诪讬讚讬 讚专讘 讚专讘 砖砖转 拽讗讬 讻讜转讬讬讛讜 讜讛诇讻转讗 讻讜转讬讛 讚专''谞 讘讚讬谞讬 讜讻专讘 砖砖转 讘讗讬住讜专讬 讜讗注''讙 讚拽讬''诇 讚专讘 讜砖诪讜讗诇 讛诇讻讛 讻专讘 讘讗讬住讜专讬 砖讗谞讬 讛讻讗 讚讻诇 转诇诪讬讚讬 讚专讘 驻诇讬讙讬 注诇讬讛 诪住转诪讗 讻讱 砖诪注讜 诪专讘 诪讬讛讜 讗讬谉 讗谞讜 爪专讬讻讬谉 诇讗讜转讜 驻住拽 讚讗讬谉 讗谞讜 诪讜砖讻讬谉 讬讚讬谞讜 诪谉 讛驻转 讻诇诇 讜谞专讗讛 讚讬讬谉 砖诇驻谞讬 住注讜讚讛 驻讜讟专 讗转 讛讬讬谉 砖讘转讜讱 讛住注讜讚讛 讗注''讙 讚驻住拽讬谞谉 讛讻讗 讚讬讬谉 砖讘转讜讱 讛住注讜讚讛 讗讬谞讜 驻讜讟专 讬讬谉 讚诇讗讞专 讛住注讜讚讛 砖讗谞讬 讛讻讗 讚讝讛 诇砖专讜转 讜讝讛 诇砖转讜转 讗讘诇 讝讛 诇砖转讜转 讜讝讛 诇砖专讜转 驻讜讟专 砖驻讬专 讻讙讜谉 讬讬谉 砖诇驻谞讬 讛住注讜讚讛 驻讜讟专 砖讘转讜讱 讛住注讜讚讛 讜诪讛 讚谞拽讟 砖讘转讜转 讜讬''讟 诇讗讜 讚讜拽讗 讚讛''讛 讗诐 拽讘注讜 住注讜讚讛 注诇 讛讬讬谉 讘砖讗专 讬诪讜转 讛讞讜诇 讜讗诐 讛讘讬讗 讗讚诐 讬讬谉 诇驻谞讬 讛住注讜讚讛 诇砖转讜转 讘转讜讱 讛住注讜讚讛 驻砖讬讟讗 讚讬讬谉 讚诇驻谞讬 住注讜讚讛 驻讜讟专转讜 讻讬讜谉 讚讚注转讬讛 诇诪砖转讬 讜讻谉 讬讬谉 砖诇 拽讬讚讜砖 驻讜讟专 讬讬谉 砖讘转讜讱 讛住注讜讚讛 讜讻谉 讛讘讚诇讛 讗诐 讛讘讬讗 注诇 砖诇讞谞讜 诇讛讘讚讬诇 讚驻讜讟专 讬讬谉 砖诇讗讞专讬 讻谉 砖讘转讜讱 讛住注讜讚讛 讜砖讘转讜转 讜讬''讟 诇讗讜 讚讜拽讗 讜诇讗 讗转讗 诇诪注讜讟讬 讗诇讗 谞诪诇讱 讜讗驻讬诇讜 讗转''诇 讚讚讜拽讗 谞拽讟 砖讘转讜转 讜讬''讟 诪''诪 讬砖 诇讜诪专 讛''诪 诇注谞讬谉 砖讘讗 诇驻讟讜专 讬讬谉 砖诇讗讞专 讛诪讝讜谉 砖讛讜讗 讗讞专 砖诪砖讻讜 讬讚讬讛诐 诪谉 讛驻转 砖讗讬谉 专讙讬诇讜转 诇拽讘讜注 诇砖转讜转 讬讬谉 诇讗讞专 讛诪讝讜谉 讘拽讘讬注讜转 讗诇讗 讘砖讘转讜转 讜讬诪讬诐 讟讜讘讬诐 讜诇讗 讘砖讗专 讬诪讬诐 讗讘诇 诇注谞讬谉 诇驻讟讜专 讬讬谉 砖讘转讜讱 讛诪讝讜谉 砖专讙讬诇讜转 诇砖转讜转 讜讚讗讬 讗驻讬诇讜 讘砖讗专 讬诪讬诐 驻讟专 诇讬讛 讬讬谉 砖诇驻谞讬 讛诪讝讜谉 讗注''驻 讚讝讛 诇砖转讜转 讜讝讛 诇砖专讜转 讚注讚 讻讗谉 诇讗 讗讬讘注讬讗 诇谉 讗诇讗 讗讬 诇砖专讜转 讚诇讗 讞砖讬讘 诪驻讬拽 诇砖转讜转 讗讘诇 诇砖转讜转 讚讞砖讬讘 讟驻讬 讚讛讬讬谞讜 讬讬谉 砖诇驻谞讬 讛诪讝讜谉 驻砖讬讟讗 讚驻讜讟专 讬讬谉 讚诇砖专讜转 讜讻谉 诪砖诪注 谞诪讬 讘注专讘讬 驻住讞讬诐 (讚祝 拽讗) 讙讘讬 砖拽讚砖讜 讘讘''讛 讚专' 讬讜讞谞谉 讗诪专 讗祝 讬讚讬 讬讬谉 谞诪讬 讬爪讗讜 讜讗讬谉 爪专讬讱 诇讞讝讜专 讜诇讘专讱 注诇 讛讬讬谉 砖讘转讜讱 讛住注讜讚讛 讗注''讙 讚拽讚砖讜 砖诇讗 讘诪拽讜诐 住注讜讚讛 住''诇 诇专讘讬 讬讜讞谞谉 诪讚讬爪讗讜 讬讚讬 拽讬讚讜砖 诪讬讚讬 讬讬谉 谞诪讬 讬爪讗讜 讜讗祝 注诇 讙讘 讚讗讬转讜转讘 专讘讬 讬讜讞谞谉 讛讬讬谞讜 讚讜拽讗 讘砖讬谞讜讬 诪拽讜诐 讗''讻 谞专讗讛 诪砖诐 讚讛''讛 诇讛讘讚诇讛 讚讗讬谉 诇讞诇拽 讘讬谉 讛讘讚诇讛 诇拽讬讚讜砖 讜诇讗驻讜拽讬 诪讛谞讬 讚讞讜诇拽讬谉 讜讗诪专讬 讚讜拽讗 拽讬讚讜砖 驻讜讟专 诪砖讜诐 讚讗讬谉 拽讬讚讜砖 讗诇讗 讘诪拽讜诐 住注讜讚讛 讗讘诇 讬讬谉 砖诇 讛讘讚诇讛 诇讗 驻讟专 讗驻讬诇讜 讛讘讚讬诇 诇讗讞专 谞讟讬诇讛 讚讛讻讬 诪讬讬专讬 讛讗 讚驻住拽讬谞谉 讚讬讬谉 砖诇驻谞讬 讛诪讝讜谉 驻讜讟专 讛讬讬谉 砖讘转讜讱 讛诪讝讜谉 讚讻讘专 谞讟诇 讬讚讬讜 讜讛讻讬 诪砖诪注 讘住诪讜讱 诪转讜讱 讛讘专讬讬转' 讻讬爪讚 住讚专 讛住讘讛 讜讻讜' 诪讬讛讜 谞专讗讛 讻讬讜谉 讚谞讟诇 讬讚讬讜 讜讚注转讜 诇讗讻讜诇 讜诇砖转讜转 砖诐 驻讜讟专 讗驻讬诇讜 讚讛讘讚诇讛 讻讚驻专讬砖 诪讛讛讬讗 讚注专讘讬 驻住讞讬诐 讜注讜讚 讚诇讗 讙专注 讬讬谉 讚讛讘讚诇讛 诪讬讬谉 砖诇驻谞讬 讛住注讜讚讛 讚驻讟专 讜诪讬讛讜 讬砖 砖诪讞诪讬专讬谉 诇讛讘讚讬诇 拽讜讚诐 谞讟讬诇转 讬讚讬诐 诇讗驻讜拽讬 谞驻砖讬讬讛讜 诪驻诇讜讙转讗 讚讗讝 讜讚讗讬 爪专讬讱 诇讘专讱 讗讞专讬讜 讘专讻讛 诪注讬谉 砖诇砖 讜诇讗 驻讟专 讬讬谉 砖讘转讜讱 讛诪讝讜谉: 讬讬谉 砖讘转讜讱 讛诪讝讜谉 诪讛讜 砖讬驻讟讜专 讬讬谉 砖诇讗讞专 讛诪讝讜谉. 讜诪讬讬专讬 讚诇讗 讛讜讛 诇讛讜 讬讬谉 诇驻谞讬 讛诪讝讜谉: 讛住讘讜 讗讬谉 诇讗 讛住讘讜 诇讗. 转讬诪讛 讗诪讗讬 诪拽砖讛 诪讚讬讜拽讗 讜转拽砖讬 诇讬讛 诪专讬砖讗 讘讛讚讬讗 讚拽转谞讬 讛讬讜 讬讜砖讘讬诐 诪讘专讱 讻诇 讗讞讚 诇注爪诪讜 讜讬''诇 讚讗讬 诪专讬砖讗 讛讜讛 讗诪讬谞讗 砖讬砖讘讜 讘砖讘讬诇 注住拽 讗讞专 砖诇讗 讛讬讛 讚注转诐 诪转讞诇讛 诇讗讻讜诇 讗讘诇 讗诐 讬砖讘讜 讗讚注转讗 诇讗讻讜诇 讗驻讬诇讜 讘诇讗 讛住讘讛 谞诪讬 诪讛谞讬讗: 注砖专讛 讘谞讬 讗讚诐 砖讛讬讜 诪讛诇讻讬谉 讻讜' 谞讬讝讬诇 讜谞讬讻讜诇 诇讞诪讗 讻讜' 讻讬砖讘讜 讜讛住讘讜 讚诪讬讗. 讜讛砖转讗 谞讬讞讗 讛讗 讚驻专讬砖 讘诪转谞讬' 讚诪讬讬专讬 讘讬谉 讘讘专讻转 讛诪讜爪讬讗 讘讬谉 讘讘专讻转 讛诪讝讜谉 讻讚诪砖诪注 讛讻讗 诪转讜讱 讛讘专讬讬转讗 讚注砖专讛 讘谞讬 讗讚诐 讜讻讜' 讜讗''转 讗诪讗讬 讛诪转讬谞讜 诇诪讬讘注讬 注讚 讘专讻转 讛诪讝讜谉 讜讛讬讗讱 讘专讻讜 注诇 讛驻转 诪转讞诇讛 讜讬''诇 砖诪讗 诪讬讬专讬 讚讬砖讘讜 诇讗讻讜诇 讝讛 讗讞专 讝讛 讜讘专讱 讻诇 讗讞讚 诇注爪诪讜 讛诪讜爪讬讗:





专讘 谞住讬诐 讙讗讜谉

讜讛讜讗 讗讜诪专 注诇 讛诪讜讙诪'. 讙专住讬' 讘讙诪' 讚讘谞讬 诪注专讘讗 (讛诇讻讛 讜) 诪讛 讘讬谉 诪讜讙诪专 讜讘讬谉 讬讬谉 诪讜讙诪专 讻讜诇谉 诪专讬讞讬谉 讬讬谉 讗讞讚 讛讜讗 砖讛讜讗 讟讜注诐 驻砖讬讟讗 砖诇 讝讜 讛讘注讬讗 讚诪讜讙诪专 讗注"讙 讚诪讬诇转讗 讬讚讜注讛 讛讬讗 砖讗讬谉 诪讘讬讗讬谉 讗讜转讜 讗诇讗 诇讗讞专 讛住注讜讚' 讗讞讚 诪讘专讱 诇讻讜诇谉 讜诇驻讬讻讱 砖讗诇 讛砖讜讗诇 诪驻谞讬 诪讛 讛讬讬谉 讛讘讗 讘转讜讱 讛诪讝讜谉 讻诇 讗讞讚 讜讗讞讚 诪讘专讱 诇注爪诪讜 讜讛诪讜讙诪专 讗讞讚 诪讘专讱 诇讻讜诇谉 讬讬谉 讗讞讚 讟讜注诐 讜诪讘专讱 讻诇 讗讞讚 诇注爪诪讜:






专砖讘"讗

讗诪专 专讘 诪专讬 讗诪专 专' 讬讛讜砖注 讘谉 诇讜讬 诇讗 砖讗谞讜 讗诇讗 讘砖讘转讜转 讜讬诪讬诐 讟讜讘讬诐 讜讻讜'. 讜讻转讘 讛专讗讘"讚 讝"诇 讜讻谉 讛专"讝 讛诇讜讬 讝"诇: 讚讚讜拽讗 讘诪拽讜诐 砖讗讬谉 讛讬讬谉 诪爪讜讬 诇讛诐 讗讘诇 讘诪拽讜诐 砖讛讬讬谉 诪爪讜讬 讻诪讜 讘诪拽讜诪讜转 讛讗诇讜 讗讬谉 讛驻专砖 讘讬谉 砖讘转讜转 诇讬诪讜转 讛讞讜诇. 讜讛讘讬讗 讛专讘 专讘讬 讗讘专讛诐 讝"诇 专讗讬讛 诪讚讗讘注讬讗 诇谉 讘讙诪' 讬讬谉 砖讘转讜讱 讛诪讝讜谉 诪讛讜 砖讬驻讟讜专 讗转 砖诇讗讞专 讛诪讝讜谉 讗讜 诇讗, 讗诇诪讗 砖诇驻谞讬 讛诪讝讜谉 驻砖讬讟讗 讚驻讟专 诇讬讛 讜驻砖讟讗 讚诪讬诇转讗 讚讛讛讬讗 讘讬诪讜转 讛讞讜诇 讛讬讗, 讚讗讬 讘砖讘转讜转 转讬驻讜拽 诇讬讛 诪砖讜诐 讬讬谉 砖诇驻谞讬 讛诪讝讜谉 讚讛讗 爪专讬讱 诇拽讚砖. 讜诪讬讛讜 讗讬谞讛 专讗讬讛 讻诇 讻讱 讚讚讬诇诪讗 讘砖讘转讜转 讜讘砖拽讚砖 讗专讬驻转讗, 讜讗讬 谞诪讬 讘讞讜诇 讘砖注转 讛拽讝讛 讜讘砖注转 讬爪讬讗讛 诪讘讬转 讛诪专讞抓. 讗诇讗 诪讬讛讜 讛讻讬 诪住转讘专讗 讚讻讬讜谉 讚讘拽讘讬注讜转 砖转讬讛 转诇讬讗 诪讬诇转讗 讗祝 讘讬诪讜转 讛讞讜诇 讘砖讛讬讬谉 诪爪讜讬 讻谉.



          讗讬讘注讬讗 诇讛讜 讘讗 诇讛诐 讬讬谉 讘转讜讱 讛诪讝讜谉 诪讛讜 砖讬驻讟讜专 讗转 讛讬讬谉 砖诇讗讞专 讛诪讝讜谉. 驻讬专讜砖: 诇讗讞专 讛诪讝讜谉 讻讙讜谉 砖讛驻住讬拽 讘砖讬讞讛 讜诇讗讞专 讝诪谉 诪专讜讘讛 爪诪讗 诇砖转讜转 诪讞诪转 砖讬讞讛, 讗讘诇 诇讗讞专 讗讻讬诇讛 诪讬讚 讗讜 诇讝诪谉 诪专讜讘讛 注讚讬讬谉 诇砖专讜转 讛诪讗讻诇 讛讜讗 讘讗 讜讬讬谉 砖讘转讜讱 讛诪讝讜谉 驻讜讟专讜. 讜讻谉 驻讬专砖 讛专讗讘"讚 讝"诇. 讜讗住讬拽谞讗 讚讗讬谞讜 驻讜讟专 讚讛讗 砖诪讜讗诇 讜专讘 砖砖转 讜讻讜诇讛讜 转诇诪讬讚讬 讚专讘 讗诪专讬 讗讬谞讜 驻讜讟专 讜专讘讗 谞诪讬 讚讘转专讗 讛讜讗 诪砖诪注 讚讗讬转 诇讬讛 讛讻讬 诪讚讗拽砖讬 诇专"谞 讚讗诪专 驻讜讟专. 讜注讜讚 讚驻砖讟讗 讚讘专讬讬转讗 讚讗拽砖讬 诇讛 诪讬谞讛 专讘讗 诇专讘 谞讞诪谉 讛讻讬谉 讚讬讬拽讗, 讚拽转谞讬 讘讗 诇讛诐 讬讬谉 讘转讜讱 讛诪讝讜谉 讻诇 讗讞讚 讜讗讞讚 诪讘专讱 诇注爪诪讜, 讗讞专 讛诪讝讜谉 讗讞讚 诪讘专讱 诇讻讜诇诐, 讜讗祝 注诇 讙讘 讚讚讞讬 诇讬讛 专讘 谞讞诪谉 讚讛讻讬 拽讗诪专 讗诐 诇讗 讘讗 诇讛诐 讬讬谉 讘转讜讱 讛诪讝讜谉 讗诇讗 诇讗讞专 讛诪讝讜谉 讗讞讚 诪讘专讱 诇讻讜诇诐 讛讛讜讗 砖谞讜讬讗 讛讬讗 讜讗砖谞讜讬讗 诇讗 住诪讻讬谞谉. 讜讗祝 注诇 讙讘 讚拽转谞讬 诪转谞讬转讬谉 讘专讱 注诇 讛讬讬谉 砖诇驻谞讬 讛诪讝讜谉 驻讟专 讗转 讛讬讬谉 砖诇讗讞专 讛诪讝讜谉 讛讗 讗诪专讬谞谉 讟注诪讗 诪砖讜诐 讚讝讛 诇砖转讜转 讜讝讛 诇砖转讜转 讗讘诇 讛讻讗 讝讛 诇砖转讜转 讜讝讛 诇砖专讜转 讜讗讬谞讜 讘讚讬谉 砖讬讛讗 讛讙专讜注 驻讜讟专 讗转 讛讞砖讜讘.
讜讚拽讚拽讜 诪讻讗谉 诪拽爪转 专讘讜讜转讗 讝讻专讜谞诐 诇讘专讻讛, 讚讬讬谉 砖诇驻谞讬 讛诪讝讜谉 讻诇 砖讻谉 讚驻讟专 讬讬谉 砖讘转讜讱 讛诪讝讜谉 诪砖讜诐 砖诇驻谞讬 讛诪讝讜谉 讞砖讜讘 讜注讚讬祝 讟驻讬 讜驻讟专 诇讬讛 诇讙专讜注, 讜讬讬谉 拽讚讜砖 讜讛讘讚诇讛 讗祝 注诇 讙讘 砖诇诪爪讜讛 拽讗转讬, 诪讻诇 诪拽讜诐 讻讬讜谉 讚拽讜讚诐 讗讻讬诇讛 讛讜讗 讻讘讗 诇砖转讜转 讚诪讬 讜驻讟专 诇讬讛 诇讬讬谉 砖讘转讜讱 讛诪讝讜谉 讜砖诇讗讞专 讛诪讝讜谉. 讜讗"转 转讬谞讞 拽讚讜砖 诪砖讜诐 讚讘诪拽讜诐 住注讜讚讛 讚讜拽讗 讛讬讗, 讜讛诇讻讱 讛讜讛 诇讬讛 讻讬讬谉 砖诇驻谞讬 讛诪讝讜谉, 讗讘诇 讛讘讚诇讛 讚诇讗 讘注讬谞谉 讘诪拽讜诐 住注讜讚讛 讜注讜讚 讚诇诪爪讜讛 拽讗 讗转讬 诇讗 驻讟专 讻诇诇. 诇讗 讛讬讗, 讚诪讻诇 诪拽讜诐 讛砖转讗 讘诪拽讜诐 住注讜讚讛 讛讘讚讬诇.
讜讘转讜住' 讛讘讬讗讜 专讗讬讛 诪讚讗诪专讬谞谉 讘驻专拽 注专讘讬 驻住讞讬诐 (驻住讞讬诐 拽, 讘): 讗讜转谉 讘谞讬 讗讚诐 砖拽讚砖讜 讘讘讬转 讛讻谞住转 讗诪专 专讘 讬讚讬 拽讚讜砖 讬爪讗讜 讬讚讬 讬讬谉 诇讗 讬爪讗讜, 讜专讘讬 讬讜讞谞谉 讗诪专 讗祝 讬讚讬 讬讬谉 谞诪讬 讬爪讗讜, 讜讗讝讚讗 专' 讬讜讞谞谉 诇讟注诪讬讛 讚讗诪专 专' 讬讜讞谞谉 讗讞讚 砖谞讜讬 诪拽讜诐 讜讗讞讚 砖谞讜讬 讬讬谉 讗讬谉 爪专讬讱 诇讘专讱. 讗诇诪讗 专' 讬讜讞谞谉 讗讬转 诇讬讛 讬砖 拽讚讜砖 砖诇讗 讘诪拽讜诐 住注讜讚讛 讜讗驻讬诇讜 讛讻讬 拽讗诪专 讚讗讬谉 爪专讬讱 诇讘专讱 砖讬爪讗 讘讬讬谉 拽讚讜砖, 讜讗祝 注诇 讙讘 讚讗讬转讜转讘 专' 讬讜讞谞谉 讘砖谞讜讬 诪拽讜诐, 诪讻诇 诪拽讜诐 讘讗讜转讜 诪拽讜诐 驻砖讬讟讗 讚讬爪讗 讬讚讬 讬讬谉 讘讬讬谉 拽讚讜砖, 讗祝 注诇 驻讬 砖讬砖 拽讚讜砖 砖诇讗 讘诪拽讜诐 住注讜讚讛 诇讚讬讚讬讛, 讜讗祝 注诇 驻讬 砖讬讬谉 拽讚讜砖 诇诪爪讜转 拽讚讜砖 讘讗, 讜讛讜讗 讛讚讬谉 诇讚讬讚谉 讘讬讬谉 讛讘讚诇讛 讘砖讛讘讚讬诇 注诇 砖讜诇讞谞讜.



讗讜 讚讬诇诪讗 讗住讬驻讗 驻诇讬讙讬 讚拽转谞讬 讘专讱 注诇 讛驻专驻专转 诇讗 驻讟专 讗转 讛驻转, 驻转 讛讜讗 讚诇讗 驻讟专 讗讘诇 诪注砖讛 拽讚专讛 驻讟专, 讜讗转讜 讘讬转 砖诪讗讬 诇诪讬诪专 讚讗驻讬诇讜 诪注砖讛 拽讚专讛 谞诪讬 诇讗 驻讟专. 讜讗祝 注诇 讙讘 讚驻专驻专转 讜诪注砖讛 拽讚专讛 转专讜讬讬讛讜 讘专讻讜转讬讛谉 砖讜讜转 讚讻诇讛讜 诪讬谞讬 诪讝讜谞讜转 诪讘专讻讬谉 注诇讬讬讛讜, 讗讬讻讗 诇诪讬诪专 讚讛讻讗 讘砖讘讬专讱 注诇 讛驻专驻专转 住转诐 讜诇讗 讛讬讛 诪转讻讜讬谉 诇驻讟讜专 讘讘专讻讛 讝讜 讗转 诪注砖讛 拽讚专讛, 讜诪砖讜诐 讛讻讬 住讘讬专讗 诇讛讜 诇讘讬转 砖诪讗讬 讚诇讗 驻讟专 讗驻讬诇讜 诪注砖讛 拽讚专讛 讜讗祝 注诇 讙讘 讚驻专驻专转 讞砖讬讘讗 讟驻讬 诪诪注砖讛 拽讚专讛. 讜讘"讛 住讘专讬 讚讻讬讜谉 讚讛驻专驻专转 讞砖讬讘讗 讟驻讬 讟讜讘讗 诪砖讜诐 讚讗讬讛讜 驻转 讜诪注砖讛 拽讚专讛 诇讗讜 驻转 讘讚讬谉 讛讜讗 讚驻讟专讬 诇讬讛 讘住转诐, 讻驻转 砖驻讜讟专转 讗转 讛驻专驻专转 讜诪注砖讛 拽讚专讛 讗驻讬诇讜 讘诪讘专讱 住转诐. 讜讛讬讬谞讜 谞诪讬  讚诪砖诪注 诇讻"注 讚诪注砖讛 拽讚专讛 诇讗 驻讟专 讗转 讛驻专驻专转, 讜讗讬 讘诪转讻讜讬谉 诇驻讟讜专 讘讛 讗转 讛驻专驻专转 讗诪讗讬 诇讗 驻讟专 讗祝 诪注砖讛 拽讚专讛 讗转 讛驻专驻专转, 讜讝讛 谞专讗讛 诇讬 讘讛讻专注 诇驻讬专讜砖 讝讛. 讜诪讬谞讛 讚讗讬 谞转讻讜讜谉 诇驻讟讜专 讗转 砖谞讬讛谉 讘讘专讻讛 讝讜 讗驻讬诇讜 讘"砖 诪讜讚讜 讚驻讟专 诪注砖讛 拽讚专讛. 讜诪讻诇 诪拽讜诐 诇注谞讬谉 驻住拽 讛诇讻讛 诪住驻拽讗 诇谉 讗讬 讘"砖 讗专讬砖讗 驻诇讬讙讬 讗讜 讗住讬驻讗 驻诇讬讙讬 讜讛讜讛 诇讬讛 住驻拽 讘讚专讘谞谉 讜讗诪专讬谞谉 讚讘住讜驻讗 驻诇讬讙讬 讜讘讬转 讛诇诇 住讘专讬 讚驻专驻专转 驻转 讛讜讗 讚诇讗 驻讟专 讗讘诇 诪注砖讛 拽讚专讛 驻讟专 讜讗驻讬诇讜 讘住转诐 讜砖诇讗 讘诪转讻讜讬谉 诇驻讟讜专.



 诪转谞讬': 讛讬讜 讬讜砖讘讬谉 讻诇 讗讞讚 讜讗讞讚 诪讘专讱 诇注爪诪讜. 讗讬谉 诇驻专砖 讛讬讜 讬讜砖讘讬谉 讚讜拽讗 讘砖讛讬讜 讬讜砖讘讬谉 诪注讬拽专讗 诇讚讘专讬诐 讗讞专讬诐 讜诪转讜讱 讻讱 讗讻诇讜 讜诇驻讬讻讱 诇讗 讛讜讬讗 拽讘讬注讜转 诇讞讘讜专讛, 讗讘诇 讗诐 讛讬转讛 转讞讬诇转 讬砖讬讘转谉 诇讗讻讬诇讛 讛讜讬讗 拽讘讬注讜转 诇讞讘讜专讛 讜讗讞讚 诪讘专讱 诇讻讜诇谉, 讚讗诐 讻谉 讛讜讛 诇讬讛 诇诪讬转谞讬 讛住讘讜 讗讜 砖讬砖讘讜 诇讗讻讜诇 讗讞讚 诪讘专讱 诇讻讜诇谉, 讜讛讬讬谞讜 讚讗拽砖讬谞谉 讘讙诪' 讛住讘讜 讗讬谉 讬砖讘讜 诇讗, 讜专诪讬谞讛讜 讛讬讜 诪讛诇讻讬谉 讘讚专讱 讜讻讜', 讬砖讘讜 诇讗讻讜诇 讗讞讚 诪讘专讱 诇讻讜诇谉, 讗诇诪讗 诪转谞讬转讬谉 讚拽转谞讬 讛讬讜 讬讜砖讘讬谉 讛讜讗 讛讚讬谉 诇讬砖讘讜, 讜讛讬讬谞讜 谞诪讬 讚驻专讬讱 诪讚讬讜拽讗 讚讛住讘讜 讛住讘讜 讗讬谉 讬砖讘讜 诇讗, 讜诇讗 驻专讬讱 诪专讬砖讗 讚诪转谞讬' 讚拽转谞讬 讘讛讚讬讗 讛讬讜 讬讜砖讘讬谉. 讜讟注诪讗 讚诪诇转讗 讚诇讗 驻专讬讱 诪讬谞讛 讻讚讗诪专谉 讚诇讗 谞讚讞讬 讚诇诪讗 讘砖讛讬讜 讬讜砖讘讬谉 讻讘专 诇讚讘专讬诐 讗讞专讬诐. 讜诪讬讛讜 讚讜拽讗 讘砖讬砖讘讜 住转诐 讘诇讗 砖讛住讻讬诪讜 讘转讞诇讛 讬讞讚 诇讬砖讘 诇讗讻讜诇 讛讗 讛住讻讬诪讜 转讞诇讛 诇讬砖讘 讜诇讗讻讜诇 讗祝 注诇 驻讬 砖诇讗 讛住讘讜 讗诇讗 砖讬砖讘讜 讛讜讬讗 拽讘注 诇讞讘讜专讛, 讜讻讚驻专讬拽 专"谞 讘专 讬爪讞拽 诪转谞讬转讬谉 讜讘专讬讬转讗 讻讙讜谉 讚讗诪专讬 谞讬讝讜诇 讜谞讬讻讜诇 谞讛诪讗 讘讚讜讱 驻诇谉, 讜谞讬讝讬诇 讜谞讻讜诇 谞讛诪讗 讘讚讜讱 驻诇谉 诇讗讜 讚讜拽讗 讗诇讗 讻诇 讝诪谉 砖讛住讻讬诪讜 讜谞转讜注讚讜 讘注爪讛 诇讗讻讜诇 讬讞讚.
讜驻讬专讜砖 讬砖讘讜 讜讛住讘讜, 驻讬专砖 专讘 讛讗讬 讙讗讜谉 讝"诇: 讬砖讘讜 讻讙讜谉 砖诇讗 讬砖讘讜 住讘讬讘 讛诇讞诐, 讛住讘讜 砖讬砖讘讜 住讘讬讘 讛诇讞诐 讜讻讚诪转专讙诪讬谞谉 讜讬砖讘讜 诇讗讻讜诇 诇讞诐, 讜讗住讞专讜 诇诪讬讻诇 诇讞诪讗 (讘专讗砖讬转 诇讝, 讻讛) 讜讬砖讘讜 诇驻谞讬讜 讜讗住讞专讜 拽讚诪讜讛讬 (砖诐). 讜拽砖讬讗 诇讬 诇驻讬专讜砖讜 讚讗诐 讻谉 转诇诪讬讚讬 讚专讘 诪讗讬 拽讗 诪住驻拽讗 诇讛讜 谞讬讝讬诇 讜谞讬讻讜诇 讻讛住讘讜 讚诪讬 讗讜 诇讗, 诇讬转讬讘讜 诇讛讜 住讞讜专 住讞讜专 诇诇讞诪讗, 讗诇讗 讛住讘讜 讛讬讬谞讜 讘砖讛住讘讜 注诇 讛诪讟讜转 讻讚专讻谉 诇讗讻讬诇转 拽讘注, 讜讛讬讬谞讜 讚诪爪讟注专讬 讜讬转讬讘讬 诪砖讜诐 讚诪住驻拽讗 诇讛讜 讗讬 讛讜讬讗 讻讛住讘讛 讜诪爪讟专驻讬 诇讛讚讚讬 讘讬谉 诇讛诪讜爪讬讗 讘讬谉 诇讝讬诪讜谉, 诪砖讜诐 讚讗讬 讛讜讬 拽讘注 诇讞讘讜专讛 讗讬谞谉 专砖讗讬谉 诇讬讞诇拽, 讗讜 讚讬诇诪讗 诇讗 讛讜讬讗 拽讘注 诇讞讘讜专讛 讗诇讗 讘讛住讘讛 讜讛转诐 诇讗 讛讜讛 讗驻砖专 诇讛讜 讜诪爪讜讛 诇讬讞诇拽. 讜讗住讬拽谞讗 讘讙诪专讗 讚谞讬讻讜诇 谞讛诪讗 讘讚讜讱 驻诇谉 讛讜讬 讻讛住讘讛, 讛讗 诇讗讜 讛讻讬 讻诇 讗讞讚 讜讗讞讚 诪讘专讱 诇注爪诪讜 讘讬谉 讘转讞诇讛 讘讬谉 讘住讜祝. 讜诪讬讛讜 讛谞讬 诪讬诇讬 讘讚讜专讜转 讛专讗砖讜谞讬诐 砖讛讬讛 讚专讻谉 诇讛住讘 讗讘诇 讗谞谉 砖讗讬谉 讚专讻谞讜 讘讛住讘讛 讻诇 砖讬讜砖讘讬谉 注诇 砖诇讞谉 讗讞讚 讝讛讜 讻讛住讘讛.



 讬专讜砖诇诪讬 (讛"讜): 专讘讬 讬讛讜砖注 讘谉 诇讜讬 讘砖讘讜注讛 讻谉 讛讬讗 诪转谞讬转讬谉 讘讗讜专讞讬诐, 讛讗 讘注诇 讛讘讬转 讘转讜讱 讘讬转讜 诇讗. 转讗谞讬 专' 讞讬讬讗 讗驻讬诇讜 讘注诇 讛讘讬转 讘转讜讱 讘讬转讜. 讻诇讜诪专: 砖讗祝 注诇 驻讬 砖讘谞讬 讛讘讬转 谞讙专专讬谉 讗讞专 讘注诇 讛讘讬转 讗驻讬诇讜 讻谉 诇讗 讛讜讬讗 讞讘讜专讛 注讚 砖讬住讘讜 讗讜 砖讬讗诪专讜 谞讬讝讬诇 讜谞讻讜诇 谞讛诪讗 讘诪拽讜诐 驻诇谉.
         讜诇注谞讬谉 砖诪讜注转讬谞讜 拽砖讬讗 诇讬 讚讛讗 讜讚讗讬 讗驻讬诇讜 诇讘专讻转 讛诪讜爪讬讗 拽讗诪专讬谞谉 讚讘注讬讗 讛住讘讛 讜讻讚诪讜讻讞 讘讛讚讬讗 讘驻诇讜讙转讗 讚专讘 讜专讘讬 讬讜讞谞谉 讘讬讬谉 讗讬 讘注讬 讛住讘讛 讗讜 诇讗, 讜讬讬谉 讜讚讗讬 讘讘专讻讛 专讗砖讜谞讛 拽讗诪专, 讚讗讬 讘讘专讻讛 诪注讬谉 砖诇砖 砖诇讗讞专 讛讬讬谉 讗讬 讗驻砖专 诪砖讜诐 讚拽讬讬诪讗 诇谉 讘讞讜诇讬谉 (拽讜, 讗) 讚讗讬谉 讝诪讜谉 诇驻讬专讜转. 讜讗诐 讻谉 诇诪讛 诇讬 砖讬讘专讱 讻诇 讗讞讚 讜讗讞讚, 讚讛讗 讻诇 讞讚 讜讞讚 讘专 讞讬讜讘讗 讛讜讗 讜拽讬讬诪讗 诇谉 讘讘专讻转 讛谞讛谞讬谉 砖讗诐 诇讗 讬爪讗 诪讜爪讬讗. 讜讗"转 讚讜拽讗 讘砖讛住讘讜, 诪讻诇 诪拽讜诐 转讬驻讜拽 诇讬讛 讚注讜谞讛 讗诪谉 讻诪讜爪讬讗 讘专讻讛 诪驻讬讜, 讜诇讗 注讜讚 讗诇讗 砖砖讜诪注 讻注讜谞讛. 讜讗诪专讬谞谉 谞诪讬 诇拽诪谉 讘专讬砖 驻专拽 砖诇砖讛 砖讗讻诇讜 (讘专讻讜转 诪讛, 讘) 讗诪专 专讘讛 讘专 讘专 讞谞讛 讗诪专 专讘讬 讬讜讞谞谉 砖谞讬诐 砖讗讻诇讜 讗讞讚 诪讛诐 讬讜爪讗 讘讘专讻转 讞讘讬专讜, 讜讛讜讬谞谉 讘讛 诪讗讬 拽讗 诪砖诪注 诇谉 砖诪注 讜诇讗 注谞讛 讬爪讗, 转谞讬谞讗 讜讻讜'. 讜爪专讬讱 诇讬 注讬讜谉.





专讬讟讘"讗

讻讙讜谉 讚讗诪专讬 谞讬讝讜诇 谞讬讻讜诇 谞讛诪讗 讘讚讜讻转讗 驻诇谉. 讚讻诇 砖讛住讻讬诪讜 讛讻讬 讘转讞诇转 讬砖讬讘转谉 讘讛讗 住讙讬 诇讛讜 讜诇讗 讘注讜 讛讜讻讞讛 讗讞专讬转讬. 讜诪讬讛讜 讚讜拽讗 讻砖讛住讻讬诪讜 讘转讞诇转 讬砖讬讘转谉 讻讬讜谉 砖讗讬谉 注诪讛诐 讛讜讻讞讛 讗讞专转 讗讘诇 讻诇 砖讬砖 注诪讛诐 讛讜讻讞讛 诇拽讘讬注讜转诐 讻讙讜谉 砖诪住讜讘讬诐 注诇 诪讟讜转 讗讜 砖讜诇讞谉 讗讞讚 讗讜 诪驻讛 讗讞转, 讗驻讬' 讘讗讜 讗讞讚 讗讞讚 诪爪讟专驻讬谉:





讛诪讗讬专讬

讘讗 诇讛诐 讬讬谉 讘转讜讱 讛诪讝讜谉 讻诇讜诪专 砖诇讗 讘讬专讻讜 讘专讻转 讛讬讬谉 拽讜讚诐 讗讻讬诇讛 讜讘讗 诇讛诐 讬讬谉 讘转讜讱 讛诪讝讜谉 讻诇 讗讞讚 诪讘专讱 诇注爪诪讜 讗驻讬诇讜 讛住讘讜 诪驻谞讬 砖讗讬谉 讘讬转 讛讘诇讬注讛 驻谞讜讬 讻讚讬 诇注谞讜转 讛砖讜诪注讬谉 讗诪谉 诇诪讘专讱 讜讬砖 讻讗谉 住讻谞转 拽讚讬诪转 拽谞讛 诇讜砖讟, 讜讛讜讗 砖讗诪专讜 讘转诇诪讜讚 讛诪注专讘 讗讬谉 注讜谞讬诐 讗诪谉 讘讗诪爪注 住注讜讚讛 砖讗讬谉 诪住讬讞讬谉 讘住注讜讚讛, 讜注讜讚 讗诪专讜 砖诐 注诇 讝讛 讛讚讛 讗诪专讛 讛讚讬谉 讚注讟讬砖 讙讜 诪讬讻诇讗 讗住讬专 诇诪讬诪专 诇讬讛 讗住讜转讗 讘讙讬谉 住讻谞转讗 讚谞驻砖讬讛 讜讗注"驻 砖讗诐 砖诪注 讜诇讗 注谞讛 讗诪谉 讬爪讗 诪"诪 讚专讱 讛讜讗 诇注谞讜转, 讜讙讚讜诇讬 讛专讘谞讬诐 驻专砖讜 砖讗讬谉 讘讬转 讛讘诇讬注讛 驻谞讜讬 讜讗讬谉 诇讘 讛诪住讜讘讬诐 注诇 讛诪讘专讱 讗诇讗 讟专讜讚讬诐 讛诐 诇讘诇讜注 讜诪"诪 讗驻讬诇讜 谞转谞讜 诇讘 诇砖诪讜注 讗讬谞讜 讻诇讜诐 讛讜讗讬诇 讜转拽谞讜 转拽谞讜, 讜拽爪转 讞讻诪讬 讛讚讜专 驻讬专砖讜 讗讬谉 讘讬转 讛讘诇讬注讛 驻谞讜讬 讜讗讬谉 讻讜诇诐 专讗讜讬讬谉 诇砖转讜转 讗讞专 砖讛诪讝讜谉 讘驻讬讛诐 讜讗讞专 砖讗讬谞谉 专讗讜讬讬谉 诇爪讗转 讘讗讜转讛 讘专讻讛 讜讗注"驻 砖讗讬谉 讗谞讜 爪专讬讻讬诐 砖讬砖转讜 讻诇诐 诪"诪 诇专讗讜讬 讗谞讜 爪专讬讻讬诐, 讜讛讜讗 砖讗诪专讜 讘转诇诪讜讚 讛诪注专讘 诪讛 讘讬谉 诪讜讙诪专 诇讬讬谉 专"诇 讚诪讜讙诪专 讗讞讚 诪讘专讱 诇讻诇谉 讜诇讗 讘讬讬谉 讜转讬专抓 讬讬谉 讻诇 讞讚 讜讞讚 砖转讬 诇谞驻砖讬讛 讘专诐 讛讻讗 讻诇讛讜谉 谞讛谞讬谉 讻讞讚讗, 讗讘诇 讗诐 讘讗 讛讬讬谉 讗讞专 讛诪讝讜谉 砖讻讘专 讛讬讛 讘讬转 讛讘诇讬注讛 驻谞讜讬 讗讞讚 诪讘专讱 诇讻诇诐 讜讘诇讘讚 讗诐 讛住讘讜:



讜讛讜讗 讗讜诪专 注诇 讛诪讜讙诪专 讻诇讜诪专 讗讜转讜 砖讘讬专讱 讛诪讜爪讬讗 讗讜 讘"驻 讛讙驻谉 注诇 讬讚讬 讻诇诐 砖诪讘专讱 诇讛诐 注诇 专讬讞 讛诪讜讙诪专 砖讛讬讛 讚专讻诐 诇讛讘讬讗 诪讜讙诪专 诇讗讞专 讛诪讝讜谉 拽讜讚诐 讘专讻讛 诇讛注讘讬专 讝讜讛诪转 讛讬讚讬诐 诇讛讻砖讬专谉 诇讘专讻讛:



讜讗注"驻 砖讗讬谉 诪讘讬讗讬谉 讗转 讛诪讜讙诪专 讗诇讗 注讚 讗讞专 住讜注讚讛 讜讛讬讛 诇谞讜 诇讜诪专 砖讻讘专 讛诇讱 拽讘讬注讜转 讗讜转讛 诪住讘讛 讗注驻"讻 讛讜讗讬诇 讜讗讜转讛 讛住讘讛 讘注爪诪讛 讛讬讗 讗讬谞讜 诪讘专讱 讗诇讗 讛讜讗 讛讜讗讬诇 讜讛转讞讬诇 讘讘专讻讜转 讬讙诪讜专, 讜讙讚讜诇讬 讛专讘谞讬诐 诪驻专砖讬诐 讗注"驻 砖诇讗 讛讘讬讗 讗转 讛诪讜讙诪专 注讚 诇讗讞专 讘专讻转 讛诪讝讜谉 砖讗讬谞讜 注讜讚 诪爪专讻讬 住注讜讚讛 讛讜讗讬诇 讜诪讻诇 诪拽讜诐 讘讗讜转讛 讛住讘讛 讛讬讗, 讜讗讬谉 讝讛 砖讗诐 诇讗讞专 讘专讻转 讛讝诪讝讜谉 讛讬讗 诪讛 注谞讬谉 讝讛 讗爪诇 讝讛, 讜讬砖 诪驻专砖讬诐 讚诪讜讙诪专 讝讛 讘讗 讘转讜讱 讛住注讜讚讛 讜讗诪专 砖讗注"驻 砖讗讬谉 讚专讱 诇讛讘讬讗讜 注讚 诇讗讞专 讛住注讜讚讛 讛讜讗讬诇 讜注讻砖讬讜 讘讗 讘转讜讱 讛住注讜讚讛 讛讜讗 诪讘专讱 砖讟注讜谉 讛讜讗 讘专讻讛 讛讜讗讬诇 讜讘转讜讱 讛住注讜讚讛 讘讗, 讛讗 诇讗讞专 讛住注讜讚讛 讗讬谞讜 讘讗 讗诇讗 诇讙诪讜专 讗转 讛讬讚讬诐 诇讛注讘讬专 讗转 讛讝讜讛诪讗 讜讻诇 砖讗讬谞讜 注砖讜讬 诇讛专讬讞 讗讬谉 讘讜 讘专讻讛 讻诇 砖讘转讜讱 讛住注讜讚讛 诇讛专讬讞 讛讜讗 讘讗 讜讗讜转讜 砖诪转讞讬诇 讛讘专讻讜转 讛讜讗 讗讜诪专讛, 讜讝讛讜 砖讗诪专讜 讘转诇诪讜讚 讛诪注专讘 诪讛 讘讬谉 诪讜讙诪专 诇讬讬谉 讻诇讜诪专 砖诪讜讙诪专 讗讞讚 诪讘专讱 诇讻诇谉 讜讘讬讬谉 讻诇 讗讞讚 诪讘专讱 诇注爪诪讜 讜讻讜' 讻诪讜 砖讻转讘谞讜 诇诪注诇讛 讜注讬拽专 讛讚讘专讬诐 讻讚注转 讛专讗砖讜谉, 讝讛讜 讘讬讗讜专 讛诪砖谞讛 讜讚讬谞讬谉 砖讘讗讜 注诇讬讛 讘讙诪' 讗诇讜 讛谉, 讻诪讜 砖讘讬讗专谞讜 讘讬讬谉 讛讘讗 诇讗讞专 讛诪讝讜谉 专爪讜谞讬 诇讜诪专 拽讜讚诐 讘专讻讛 讻讱 讛讚讬谉 讚讬讬谉 讛讘讗 砖诇讗 讘住注讜讚讛 讜讘诪拽讜诐 砖诇讗 讛讬转讛 砖诐 诪住讘讛 砖诇 住注讜讚讛 砖讗诐 讛住讘讜 讗讞讚 诪讘专讱 诇讻诇诐 砖讗祝 讘讬讬谉 爪专讬讱 讛住讘讛 讜讛住讘讛 诪讜注诇转 诇讜, 讜讗诐 诇讗 讛住讘讜 讻诇 讗讞讚 诪讘专讱 诇注爪诪讜 讜讘专讻讛 讗讞专讜谞讛 讻诇 讗讞讚 诪讘专讱 诇注爪诪讜 砖讗讬谉 讝讬诪讜谉 诇驻讬专讜转 讜砖讗专 讗讜讻诇讬诐 讜诪砖拽讬诐 讗讬谉 爪专讬讻讬谉 讛住讘讛 讜讘讬谉 讛住讘讜 讘讬谉 诇讗 讛住讘讜 讗讞讚 诪讘专讱 诇讻诇谉 讘专讻讛 专讗砖讜谞讛, 讜讻谉 讻转讘讜讛 讙讚讜诇讬 讛诪讞讘专讬诐, 讜谞专讗讛 砖讛诐 驻住拽讜 讻诇砖讜谉 专讗砖讜谉 讚拽讗诪专 专' 讬讜讞谞谉 讗讘诇 讬讬谉 讘注讬 讛住讘讛 讻诇讜诪专 讗讘诇 砖讗专 讚讘专讬诐 诇讗, 讜诪"诪 诇诇讬砖谞讗 讘转专讗 拽讗诪专 专' 讬讜讞谞谉 讗驻讬诇讜 讬讬谉 诪讛谞讬 诇讬讛 讛住讘讛 讛讗 砖讗专 讚讘专讬诐 诇讗 诪讛谞讬讗 诇讛讜, 讜诪"诪 讝讜 讗讬谞讛 砖讛专讬 讘诪注砖讛 讘专 拽驻专讗 讛讘讬讗讜 诇驻谞讬讜 讚讜专诪住拽谞讬谉 讜砖诇拽讜转 讜驻专讙讬讜转 讜谞转谉 专砖讜转 诇讗讞讚 诪讘专讱 讗诇诪讗 讛住讘讛 诪讛谞讬讗 诇讬讛 讚讗驻砖专 诇诪讬讚拽 讘讬讛 讗驻讬诇讜 讬讬谉 诪讛谞讬讗 讘讬讛 讛住讘讛 讜讛讜讗 讛讚讬谉 诇砖讗专 讚讘专讬诐, 讗诇讗 讻讚谞拽讟讛 专讘 讘讬讬谉 谞拽讟讛 讗讬讛讜 讘讬讬谉 讜诪"诪 讛住讘讛 讘注讜, 讗诇讗 砖注拽专 讛讚讘专讬诐 讚诇讗 讘注讜 讛住讘讬 讜讗讞讚 诪讘专讱 诇讻诇谉 讜讗讬谉 诇讛讞诪讬专 讘砖讗专 驻讬专讜转 讻驻转 讜讬讬谉 讜讻谉 驻讬专砖讜 讙讚讜诇讬 讛诪讞讘专讬诐 诇砖讟讛 讝讜 砖诇讗 谞讞诇拽讜 讘讙诪' 讘讟注诐 讗诇讗 讘诇砖讜谉 讗讘诇 讘专讻讛 讗讞专讜谞讛 讻诇 讗讞讚 诪讘专讱 诇注爪诪讜 砖讗讬谉 讝诪讜谉 诇驻讬专讜转:



讝讛 砖讗谞讜 讗讜诪专讬诐 砖讗讬谉 讝诪讜谉 诇驻讬专讜转 专"诇 砖讗讬谉 讗讞讚 诪讘专讱 讘讛谉 诇讻诇谉 讬砖 诪拽砖讬诐 讘讛 诪诪讛 砖讗诪专讜 诇诪注诇讛 讘驻专拽 讝讛 讘专讘谉 讙诪诇讬讗诇 讜讝拽谞讬诐 砖讛讘讬讗讜 诇驻谞讬讛诐 讻讜转讘讜转 讜谞转谉 专"讙 专砖讜转 诇讗讞讚 诪讛谉 诇讘专讱 讜拽驻抓 专' 注拽讬讘讗 讜讘专讱 讘专讻讛 讗讞转 诪注讬谉 讙' 注讚 砖驻讬砖专砖 砖诇讗 谞讗诪专 讗讬谉 讝诪讜谉 诇驻讬专讜转 讗诇讗 诇讜诪专 砖讗讬谉 讞讜讘转 讝诪讜谉 注诇讬讛诐 砖讬讛讗 讛诪讘专讱 讞讬讬讘 诇讜诪专 谞讘专讱 砖讗讻诇谞讜 讜砖讬注谞讜 讗讞专讬讜 讘专讜讱 讛讜讗 讜讻讜', 讜讻谉 砖讬讛讗 讛讗讞讚 爪专讬讱 诇讛诪转讬谉 讗转 讞讘专讜, 讜讗讞专讬诐 驻讬专砖讜 砖诇讗 谞讗诪专 讗讬谉 讝诪讜谉 诇驻讬专讜转 讗诇讗 讘砖诇讗 讛讬讜 诪住讜讘讬诐 诪转讞诇讛 诇讻讜谞转 住注讜讚讛 讛讗 讻诇 砖讛讬讜 诪住讜讘讬诐 诪转讞诇讛 诇讻讜谞转 住注讜讚讛 讗祝 注诇 讛驻讬专讜转 讗讞讚 诪讘专讱 诇讻诇谉 讗注"驻 砖讗讬谉 讻讗谉 谞讞住 谞爪专讱 砖讗讻诇谞讜 讜讻讜', 讜讚讘专讬诐 讗诇讜 讻诇谉 讗讬谉 谞专讗讬谉 讻谉, 讜注讬拽专 讛讚讘专讬诐 讘拽讜砖讬讗 讜 砖讘讗讜转讛 诪住讘讛 讛讬讜 讛讜诇讻讬诐 讗讞专 讚注转讜 砖诇 专"讙 砖讛讬讛 讗讜诪专 砖讝' 讛诪讬谞讬诐 讚讬谞谉 讻驻转 讜诪讗讞专 砖讚讬谞谉 讻驻转 诇注谞讬谉 讘专讻讛 讚讬谞谉 讻驻转 诇注谞讬谉 讝诪讜谉, 讜讗注"驻 砖专' 注拽讬讘讗 诇讗 讛讬讛 住讜讘专 讻诪讜转讜 讻诪讜 砖谞讗' 砖诐 砖讛讜讗 拽驻抓 讜讘讬专讱 诪注讬谉 讙', 讗驻砖专 砖讻讱 讛讬转讛 讻讜谞转讜 诇拽驻讜抓 讜诇讘专讱 讘专讻讛 讝讜 讻讚讬 诇讛讜讚讬注 砖讗讬谉 讗讞讚 诪讘专讱 诇讻诇谉 砖讗讬谉 讘专讻讛 讙诪讜专讛 砖诇 讙' 讘专讻讜转 讗诇讗 讘诪注讬谉 讙' 讜讘讝讜 讗讬谉 讗讞讚 诪讘专讱 诇讻诇谉 讜讻谉 注拽专 讜讻讘专 讻转讘谞讜讛 诇诪注诇讛:



讻诇 诪讛 砖讗谞讜 诪爪专讬讻讬诐 诇讛住讘讛 诇讗住讜祝 讚讬讘专 讘讘谞讬 讗讚诐 砖讛诐 讝专讬诐 讝讛 诇讝讛 讗诇讗 [讗讜诇讬 爪"诇 讜诇讗, 讛诪注转讬拽] 讘讘谞讬 讛讘讬转 讻谉, 讜讗讬谉 讗讜诪专 诇讛讬讜转 讻诇谉 谞讙专专讬谉 讗讞专 讘注诇 讛讘讬转, 讜讛讜讗 砖讗诪专讜 讘转诇诪讜讚 讛诪注专讘 专' 讬讜砖注 讘谉 诇讜讬 讘砖讘讜注 讛讘谉 讛讬讗 诪转谞讬转讗 讻诇讜诪专 讜讘讚讜诪讛 诇讛 砖讛诐 讝专讬诐 讜谞讻专讬诐 讝讛 诇讝讛 讛讗 讘注诇 讛讘讬转 讘讘讬转讜 诇讗, 讗诇讗 砖讙讚讜诇讬 讛诪驻专砖讬诐 驻讜住拽讬诐 讻专' 讬讛讜砖注 讻诪讜 砖讻转讘谞讜 讘诪砖转 砖诇砖讛 砖讗讻诇讜:





转讜住驻讜转 专讗"砖

讜讛讜讗 讗讜诪专 注诇 讛诪讜讙诪专 讜讗注"驻 砖讗讬谉 诪讘讬讗讬谉 讗转 讛诪讜讙诪专 讗诇讗 诇讗讞专 住注讜讚讛. 驻专砖"讬 讚讗住讬驻讗 拽讗讬 讚讗讜转讜 砖讘讬专讱 注诇 讛讬讬谉 诇讗讞专 讛诪讝讜谉 讛讜讗讬诇 砖谞转谞讜 诇讜 诪注诇讛 [讝讜谉 转谞转谉 诇讜 讙诐 诪注诇讛] 讗讞专转 讜诪讘专讱 注诇 讛诪讜讙诪专 诇驻讟讜专 讗讞专讬诐 讗注"驻 砖讗讬谉 讚专讱 诇讛讘讬讗 讗转 讛诪讜讙诪专 讗诇讗 诇讗讞专 住注讜讚讛 讻诇讜诪专 诇讗讞专 讘专讻转 讛诪讝讜谉 讜讗讜转讛 砖注讛 讻讘专 注讘专讛 讛住注讜讚讛 诇讙诪专讬 讜讗讬谞谉 诪讞讜讬讬讘讬谉 诇转转 诇讝讛 诇讘专讱 讗驻"讛 注讻砖讬讜 砖讛讘讬讗讜 讗讜转讜 讗讞专 住讬讜诐 讛诪讗讻诇 拽讜讚诐 讘专讻转 讛诪讝讜谉 讗讜转讜 砖讘讬专讱 注诇 讛讬讬谉 砖诇讗讞专 讛诪讝讜谉 诪讘专讱 注诇讬讜, 讜讛讙讗讜谞讬诐 驻讬专砖讜 讚诪讬讬专讬 砖讛讘讬讗讜 讗讜转讜 讘讗诪爪注 住注讜讚讛 讜讗专讬砖讗 拽讗讬 讚拽转谞讬 讛住讘讜 讗讞讚 诪讘专讱 诇讻诇谉 讜讙诐 讛讜讗 诪讘专讱 注诇 讛诪讜讙诪专 讜讗注"驻 砖讗讬谉 讚专讻讜 诇讛讘讬讗 讗诇讗 诇讗讞专 讛住注讜讚讛 驻讬' 讗讞专 砖住讬讬诪讜 诇讗讻讜诇 拽讜讚诐 讘专讻转 讛诪讝讜谉 讜讗诐 讛讬讜 诪讘讬讗讬谉 讗讜转讜 讗讞专 砖注讛 讛讬讛 讗讞专 讬讻讜诇 诇讘专讱 砖讻讘专 谞住转诇拽讜 诪讗讜转讛 砖注讛 讗驻"讛 注讻砖讬讜 砖讛讘讬讗讜 讗讜转讜 讘讗诪爪注 住注讜讚讛 讝讛 砖讛转讞讬诇讜 讘讜 诇转转 诇讜 讻讘讜讚 讘转讞诇转 讛住注讜讚讛 讜讘讬专讱 讛诪讜爪讬讗 讙"讻 讬谞转谉 诇讜 讻讘讜讚 讘讻诇 砖讗专 讚讘专讬诐 注讚 转砖诇讜诐 讛住注讜讚讛, 讜讛讻讬 诪砖诪注 讘讬专讜砖诇诪讬 讚讙专住讬' 讛转诐 诪讛 讘讬谉 诪讜讙诪专 诇讬讬谉 诪讜讙诪专 讻讜诇讛讜谉 诪专讬讞讬谉 讬讬谉 讗讞讚 讛讜讗 砖讟讜注诐 讗诇诪讗 诪砖诪注 讚讘转讜讱 讛住注讜讚讛 [讗讬讬专讬 讜诪砖讜诐 讛讻讬 讘注讬 诪讛 讘讬谉 诪讜讙诪专 诇讬讬谉 砖讘讬讬谉 砖诪讘讬讗讬谉 讘转讜讱 讛住注讜讚讛] 讻诇 讗讞讚 诪讘专讱 诇注爪诪讜 讜讘诪讜讙诪专 讗讞讚 驻讜讟专 讗转 讻讜诇谉 讜诪砖谞讬 讘诪讜讙诪专 讻讜诇谉 诪专讬讞讬谉 讜讻讬讜谉 砖谞讛谞讬谉 诪诪谞讜 讻诇诐 讻讗讞讚 讛讗讞讚 诪讘专讱 讜驻讜讟专 讗转 讛讗讞专讬诐 讗讘诇 讬讬谉 讻砖砖讜转讛 讛讜讗 讗讬谉 讛讗讞专讬诐 谞讛谞讬谉 诇驻讬讻讱 爪专讬讱 诇讘专讱 讻诇 讗讞讚 讜讗讞讚 诇注爪诪讜:



诇讗 住讘专 诇讛 诪专 诇讛讗 讚专讬讘"诇. 转诪讬' 诇讬 讛讜讛 诇讬讛 诇讗拽砖讜讬讬 诇讗 住讘专 诇讛 诪专 讻诪转谞讬转讬谉 讚转谞谉 讘专讱 注诇 讛讬讬谉 砖诇驻谞讬 讛诪讝讜谉 驻讟专 讗转 讛讬讬谉 砖诇讗讞专 讛诪讝讜谉 讜专讬讘"诇 讛讜讗 讚讗讜拽诪讗 讚讜拽讗 讘砖讘转讜转 讜讘讬诪讬诐 讟讜讘讬诐 讜讗讬 诇讗讜 讚讗讜拽诪讗 讛讻讬 讛讜讛 诪驻专讬砖谞讗 诇讬讛 讗驻讬诇讜 讘讞讜诇, 讜讬"诇 讚讗讬 诇讗讜 讚专讬讘"诇 讛讜讛 诪爪讬谞讗 诇讗讜拽诪讗 诪转谞讬' 讘砖注转 讛拽讝讛 讜讘砖注讛 砖讗讚诐 讬讜爪讗 诪讘讬转 讛诪专讞抓:



讗讘诇 讛讻讗 讚讝讛 诇砖专讜转 讜讝讛 诇砖转讜转 诇讗. 讜谞专讗讛 讚讬讬谉 讚诇驻谞讬 讛诪讝讜谉 驻讜讟专 讬讬谉 砖讘转讜讱 讛诪讝讜谉 讚注讚 讻讗谉 诇讗 诪讘注讬讗 诇讬讛 讗诇讗 诪讝讛 砖讘讗 诇砖专讜转 讗诐 驻讜讟专 讬讬谉 砖讘讗 诇砖转讜转 讗讘诇 讬讬谉 砖诇驻谞讬 讛诪讝讜谉 砖讘讗 诇砖转讜转 驻砖讬讟讗 砖驻讜讟专 讬讬谉 砖讘转讜讱 讛诪讝讜谉 砖讘讗 诇砖专讜转, 讜诪讝讛 讛讟注诐 讬讬谉 砖诇 拽讚讜砖 驻讜讟专 讬讬谉 砖讘转讜讱 讛诪讝讜谉, 讜诇讗讜 讚讜拽讗 拽讚讜砖 讚讗讬谉 拽讚讜砖 讗诇讗 讘诪拽讜诐 住注讜讚讛 讗诇讗 讗驻讬诇讜 讗诐 讛讘讚讬诇 讗讚诐 注诇 讛讬讬谉 拽讜讚诐 讛诪讝讜谉 驻讜讟专 讗转 讛讬讬谉 砖讘转讜讱 讛诪讝讜谉, 讜专讗讬讛 诪讛讗 讚讗诪专讬谞谉 讘驻专拽 注专讘讬 驻住讞讬诐 [讚祝 拽"讗 注"讗) 讗讜转诐 讘谞讬 讗讚诐 砖拽讚砖讜 讘讘讬讛讻"谞 讗诪专 专讘 讬讚讬 拽讚讜砖 讬爪讗讜 讬讚讬 讬讬谉 诇讗 讬爪讗讜 讜专' 讬讜讞谞谉 讗诪专 讗祝 讬讚讬 讬讬谉 谞诪讬 讬爪讗讜 讜讗讝讚讗 专' 讬讜讞谞谉 诇讟注诪讬讛 讚讗诪专 讗讞讚 砖讬谞讜讬 讬讬谉 讜讗讞讚 砖讬谞讜讬 诪拽讜诐 讗讬谉 爪专讬讱 诇讘专讱 讗诇诪讗 专' 讬讜讞谞谉 讗讬转 诇讬讛 讬砖 拽讚讜砖 砖诇讗 讘诪拽讜诐 住注讜讚讛 讜讗驻"讛 拽讗诪' 砖讗"爪 诇讘专讱 注诇 讛讬讬谉 砖讬爪讗 讘讬讬谉 砖诇 拽讚讜砖 讗注"讙 讚专' 讬讜讞谞谉 讗讬转讜转讘 讘砖讬谞讜讬 诪拽讜诐 诪"诪 讘讗讜转讜 诪拽讜诐 注爪诪讜 讗"爪 诇讘专讱:



专讘 讛讜谞讗 讜专讘 讬讛讜讚讛 讜讻讜诇讛讜 转诇诪讬讚讬 讚专讘 讗诪专讜 讗讬谞讜 驻讜讟专. 谞专讗讛 讚讛讻讬 讛讬诇讻转讗 讻转诇诪讬讚讬 讚专讘 讗注"讙 讚拽讬"诇 讚讛诇讻转讗 讻专讘 讘讗讬住讜专讬 诪住转诪讗 讻讬讜谉 砖讻诇 转诇诪讬讚讬讜 谞讞诇拽讜 注诇讬讜 砖诪注讜 诪专讘 砖讞讝专 讘讜 讜讻谉 拽讬讬"诇 (讚专讘] (讻专讘) 谞讞诪谉 讜专讘 砖砖转 讛讬诇讻转讗 讻专讘 砖砖转 讘讗讬住讜专讬:



讛住讘讜 讗讬谉 讬砖讘讜 诇讗. 讜转讬诪讗 转拽砖讬 诇讬讛 诪专讬砖讗 讛讬讜 讬讜砖讘讬谉 讻诇 讗讞讚 诪讘专讱 诇注爪诪讜 讜讘讘专讬讬转讗 拽转谞讬 讬砖讘讜 讗讞讚 诪讘专讱 诇讻讜诇谉, 讜讬"诇 讚讗讬 讛讜讛 诪拽砖讛 诪专讬砖讗 讛讜讛 讗诪讬谞讗 讚讛讬讜 讬讜砖讘讬谉 砖诇讗 诇爪讜专讱 讗讻讬诇讛 拽讗诪专 讗讘诇 讬砖讘讜 诇讗讻讜诇 讗讞讚 诪讘专讱 诇讻诇诐 讻讚拽转谞讬 讘讘专讬讬转讗 讛讬诇讻讱 驻专讬讱 砖驻讬专 诪住讬驻讗 讚诪砖诪注 讚讜拽讗 讛住讘讜 讗讘诇 讘注谞讬谉 讗讞专 诇讗:



讗讞讚 诪讘专讱 诇讻诇诐. 讬专讜砖诇诪讬 专讬讘"诇 讗诪专 讘砖讘讜注讛 讻讱 讛讬讗 诪转谞讬' 讗讜专讞讬谉 讛讗 讘注诇 讛讘讬转 讘转讜讱 讘讬转讜 诇讗, 驻讬' 讚讘注诇 讛讘讬转 砖讻诇 讘谞讬 讘讬转讜 谞讙专专讬谉 讗讞专讬讜 讗讬谞谉 爪专讬讻讬谉 讛住讘讛 讻讬 讻诇谉 住讜诪讻讬谉 注诇讬讜 转谞讬 专' 讞讬讬讗 讗驻讬诇讜 讘注诇 讛讘讬转 讘转讜讱 讘讬转讜:



讜谞讬讻讜诇 诇讞诪讗 讘讚讜讻转讗 驻诇谉. 讜谞专讗讛 讚讛"讛 谞诪讬 讗诐 讛讬讜 讗讜诪专讬诐. 谞讬讻讜诇 讻讗谉 砖拽讘注讜 诪拽讜诐 讜讘砖讘讬诇 砖讗诇讜 讛讬讜 讛讜诇讻讬谉 讘讚专讱 谞拽讟 转诇诪讜讚讗 谞讬讝讬诇 讜谞讬讻讜诇 诇讞诪讗 讘讚讜讻转讗 驻诇谉 砖讻谉 诪谞讛讙 讛讜诇讻讬 讚专讻讬诐:





砖讬讟讛 诪拽讜讘爪转

讻讙讜谉 讚讗诪专讬 谞讬讝讜诇 谞讬讻讜诇 谞讛诪讗 讘讚讜讻转讗 驻诇谉 - 讚讻诇 砖讛住讻讬诪讜 讛讻讬 讘转讞诇转 讬砖讬讘转谉 讘讛讗 住讙讬 诇讛讜 讜诇讗 讘注讜 讛讜讻讞讛 讗讞专讬转讬. 讜诪讬讛讜 讚讜拽讗 讻砖讛住讻讬诪讜 讘转讞诇转 讬砖讬讘转谉 讻讬讜谉 砖讗讬谉 注诪讛诐 讛讜讻讞讛 讗讞专转. 讗讘诇 讻诇 砖讬砖 注诪讛诐 讛讜讻讞讛 诇拽讘讬注讜转诐 讻讙讜谉 砖诪住讜讘讬诐 注诇 诪讟讜转 讗讜 砖讜诇讞谉 讗讞讚 讗讜 诪驻讛 讗讞转 讗驻讬诇讜 讘讗讜 讗讞讚 讗讞讚 诪爪讟专驻讬谉:





诪讛专砖"讗 - 讞讬讚讜砖讬 讛诇讻讜转

讘讚"讛 讜专讘 砖砖转 讻讜' 讜讛诇讻转讗 讻讜讜转讬讛 讚专讘 谞讞诪谉 讘讚讬谞讬 讜讻专讘 砖砖转 讘讗讬住讜专讬 讻讜' 讻爪"诇:


讘讗"讚 砖讘转讜转 讜讬讜"讟 诇讗讜 讚讜拽讗 讻讜' 讜讗驻讬诇讜 讗转"诇 讚讚讜拽讗 谞拽讟 砖讘转讜转 讻讜' 注讻"诇 谞专讗讛 诪讚讘专讬讛诐 讚诇讗 讛讜讜 讙专住讬 讘砖诪注转讬谉 讜讘砖注讛 砖讗讚诐 讬讜爪讗 诪讘讬转 讛诪专讞抓 讻讜' 讜讻"讛 诪驻讜专砖 讘专讗"砖:


讘讗"讚 讗注"驻 讚讝讛 诇砖转讜转 讜讝讛 诇砖专讜转 讚注讚 讻讗谉 诇讗 拽诪讘注讬讗 讗诇讗 讗讬 讻讜' 讻爪"诇:


讘讗"讚 讗"讻 谞专讗讛 诪砖讜诐 讚讛"讛 诇讛讘讚诇讛 讚讗讬谉 诇讞诇拽 讻讜' 注讻"诇 专"诇 讘讗讜转讜 诪拽讜诐 讗讬谉 诇讞诇拽 讘讬谉 拽讬讚讜砖 诇讛讘讚诇讛 讻讬讜谉 讚讙诐 拽讬讚讜砖 讬砖 砖诇讗 讘诪拽讜诐 住注讜讚讛 讻诪讜 讛讘讚诇讛 讜讚讜"拽:


讘讚"讛 注砖专讛 讘谞讬 讻讜' 讜讛砖转讗 谞讬讞讗 讛讗 讚驻专讬砖讬转 讘诪转谞讬' 讚诪讬讬专讬 讻讜' 讻爪"诇:





讞讻诪转 砖诇诪讛

转讜住' 讘讚"讛 注砖专讛 讻讜' 讜讛讗 讚驻专讬讱 诪诪转谞讬' 讚诪讬讬专讬 讻讜' 讻爪"诇:





专砖"砖

专砖"讬 讚"讛 驻讟专 讗转 讛驻专驻专转. 讗诇讗 诇诪讙专专 讗讻讬诇讛. 讻"谞 讚爪"诇] :





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 讛住讘讜 讗讬谉 讜讻讜'. 转讬诪讛 讗诪讗讬 诪拽砖讛. 注讬' 专砖讘"讗 讘讞讬讚讜砖讬讜 砖讘转 讚祝 谞"讟 注"讘 讚"讛 讛讗 讬砖 注诇讬讛 讞讜转诐:





驻谞讬 讬讛讜砖注

讘讙诪专讗 讗"诇 讬讬砖专 讜讻谉 讗诪专 专讬讘"诇 讜驻专砖"讬 讜讻谉 讗诪专 专讬讘"诇 诇注砖讜转 注讻"诇. 讜诇讻讗讜专讛 讚专讻讜 谞注诇诪讛 讜诇讗 讬讚注转讬 诪讛 讘讗 诇诇诪讚讬谞讜 讘讝讛 讚驻砖讬讟讗 讚讛讻讬 讛讜讗 讚诪讬诪专讗 讚专讬讘"诇 讛讬讬谞讜 诇注砖讜转 讻谉 讜讻"砖 讻讬讜谉 讚专讘讛 讘专 诪专讬 讗讬讛讜 讙讜驻讗 诪专讗 讚砖诪注转讗 讛讜讗 诇注讬诇 讘砖诐 专讬讘"诇 讜谞"诇 讚讻讜讜谞转 专砖"讬 讘讝讛 诪砖讜诐 讚讬砖 诇讚拽讚拽 讘讛讗讬 注讜讘讚讗 讚诪砖诪注 讚专讘讗 讘专讬讱 诇驻谞讬 讛诪讝讜谉 讜讛讚专 讘专讬讱 诇讗讞专 讛诪讝讜谉 讜诇讗 讛讝讻讬专 诪讘专讻讛 砖讘转讜讱 讛诪讝讜谉 讚讜讚讗讬 讛讬讛 讚专讻讜 诇砖转讜转 转讜讱 讛诪讝讜谉 讻讚讬 诇砖专讜转 讛诪讝讜谉 讻讚讗讬转讗 讘住诪讜讱 注"讻 诪诪讬诇讗 诪砖诪注 讚讘讗诪转 诇讗 讛讬讛 诪讘专讱 注诇 讛讬讬谉 砖讘转讜讱 讛诪讝讜谉 讜讛讬讬谞讜 讻诪"砖 讛转讜住' 讜讛驻讜住拽讬诐 谞诪爪讗 讚诇驻"讝 讬驻讛 讻转讘 专砖"讬 讝"诇 讚讗"诇 专讘讗 讘专 诪专讬 诇专讘讗 讬讬砖专 讜驻讬专讜砖讜 讬驻讛 注砖讬转 讘讬谉 讘诪讛 砖讘讬专讱 注诇 讛讬讬谉 砖诇讗讞专 讛诪讝讜谉 讜讘讬谉 讘诪讛 砖诇讗 讘讬专讱 转讜讱 讛诪讝讜谉 讗诇讗 诇驻讬 讚讛讱 讚讬谞讗 讚转讜讱 讛诪讝讜谉 诇讗 砖讬讬讱 讘讛讱 诪讬诪专讗 讚专讘"诪 诇注讬诇 诪砖诪讬讛 讚专讬讘"诇 讚讛讗 诇注谞讬谉 讝讛 诇讗 砖讬讬讱 诇讞诇拽 讘讬谉 砖讘转 讜讬讜"讟 诇讞讜诇 讗诇讗 讚讛讻讬 讛讜讬 拽讬诐 诇讬讛 诇专讘"诪 讚专讬讘"诇 讘讛讗 谞诪讬 讛讜专讛 诇注砖讜转 讻谉 讜注讬"诇 讚讛讗 讚专讘讗 诇讗 讘专讬讱 讗讻诇 讻住讗 讜讻住讗 讛讬讬谞讜 讚讗祝 诇驻讬 砖讬讟转 讛驻讜住拽讬诐 讚讘讗讜专讞 砖谞转讗专讞 讗爪诇 讘注讛"讘 爪专讬讱 诇讘专讱 注诇 讻诇 讻讜住 讜讻讜住 讚讛讜"诇 讻谞诪诇讱 讗驻"讛 诇讙讘讬 专讘讗 讙讜驻讗 砖讛讬讛 讘注讛"讘 诇讗 砖讬讬讱 讛"讟 讚谞诪诇讱 讜讗驻砖专 讚专讘 诪专讬 讙讜驻讬讛 谞诪讬 讻讬讜谉 讚专讘讗 讛讬讛 诪讻讘讚讜 讬讜转专 讻讙讜驻讜 诪砖"讛 诇讗 讛讜讬 讻谞诪诇讱 讻讚讗诪专 专讘讬 讝讬专讗 诇注讬诇 讗谞谉 讗转讻讗 讚专"讙 住诪讻讬谞谉 讜讻谉 诪讘讜讗专 讘砖讬讟转 讛驻讜住拽讬诐 讻谉 谞"诇 讘讻讜讜谞转 专砖"讬 讜讚讜"拽:


讘转讜住' 讘讚"讛 讜专讘 砖砖转 讗诪专 讗讬谞讜 驻讜讟专 讻讜'  讜谞专讗讛 讚讛诇讻讛 讻转诇诪讬讚讬 讚专讘 讻讜' 诪讬讛讜 讗讬谉 讗谞讜 爪专讬讻讬谉 诇讗讜转讜 驻住拽 讚讗讬谉 讗谞讜 诪讜砖讻讬谉 讬讚讬谞讜 诪谉 讛驻转 讻诇诇 讻讜' 注讻"诇. 谞专讗讛 讻讜讜谞转谉 讘讝讛 讚讻讬讜谉 讚讗讬谉 讗谞讜 诪讜砖讻讬谉 讬讚讬谞讜 诪谉 讛驻转 转讜 诇讗 砖讬讬讱 诇讞诇拽 诪讛讱 讟注诪讗 讚诇砖专讜转 讗讜 诇砖转讜转 讻讬讜谉 讚诇讗 诪讬谞讻专讗 诪诇转讗 讜讛讜"诇 讛讻诇 讻讬讬谉 砖讘转讜讱 讛住注讜讚讛 讚诇讗 诪驻诇讙讬谞谉 讘讬谉 讗诐 砖讜转讛 讻讜住 讗讞讚 讗讜 讛专讘讛 讻讜住讜转 讜诇讗 砖谞讬 诇谉 讗诐 谞转讻讜讜谉 讘讻讜诇谉 诇砖专讜转 讗讜 诇砖转讜转 诪拽爪转谉 讗"讻 讛"讛 诇讚讬讚谉 讘讬讬谉 讚诇讗讞专 讛住注讜讚讛 诪讛"讟 讙讜驻讗 讚讗"讻 谞转转 讚讘专讬讱 诇砖讬注讜专讬谉 讻谉 谞"诇:

讘讚"讛 讬讬谉 砖讘转讜讱 讛诪讝讜谉 讻讜' 讜诪讬讬专讬 讚诇讗 讛讜"诇 讬讬谉 诇驻谞讬 讛诪讝讜谉 注讻"诇. 讜诇讻讗讜专讛 诇砖讜谉 诪住讜专住 讛讜讗 砖讝讛 讛讚讘讜专 砖讬讬讱 拽讜讚诐 讚讘讜专 讛拽讜讚诐 讜讗驻砖专 砖讟注讜转 讛诪讚驻讬住讬诐 讛讜讗 诪"诪 谞专讗讛 讚讘讻讜讜谞讛 讻转讘讜 讻谉 讛转讜住' 砖讚讘专讬讛诐 讻讗谉 谞诪砖讱 讚讜拽讗 注"驻 驻讬专讜砖诐 讘讚讘讜专 讛拽讜讚诐 讚诇砖转讜转 砖诇驻谞讬 讛诪讝讜谉 驻讜讟专 诇砖专讜转 砖讘转讜讱 讛诪讝讜谉 讚讗诇"讻 讛讬讛 讘讗驻砖专 诇驻专砖 诇砖讜谉 讛讗讬讘注讬讗 讗驻讬诇讜 讘讚讛"诇 讬讬谉 诇驻谞讬 讛诪讝讜谉 讜讗驻"讛 诪讬讘注讬讗 诇讬讛 砖驻讬专 讘讬讬谉 砖讘转讜讱 讛诪讝讜谉 讗讬 驻讜讟专 讗转 砖诇讗讞专 讛诪讝讜谉 诪砖讜诐 讚诪爪讬谞讜 诇诪讬诪专 讚讛讗 讚拽转谞讬 讘诪转谞讬' 讬讬谉 砖诇驻谞讬 讛诪讝讜谉 驻讜讟专 讬讬谉 砖诇讗讞专 讛诪讝讜谉 讛讬讬谞讜 讻砖诇讗 讛讬讛 诇讛诐 讬讬谉 转讜讱 讛诪讝讜谉 诪砖讗"讻 讗诐 讛讬讛 诇讛诐 讬讬谉 转讜讱 讛诪讝讜谉 讗讬 讛讜讬 爪专讬讱 诇讘专讱 注诇讬讜 诪砖讜诐 讚诇砖转讜转 讗讬谉 驻讜讟专 诇砖专讜转 讗驻砖专 讚讻讬讜谉 砖讛讜爪专讱 诇讘专讱 注诇 讗讜转讜 讬讬谉 砖转讜讱 讛诪讝讜谉 讻讘专 谞住转诇拽讛 讜谞讚讞转 讗讜转讛 讛讘专讻讛 砖讘讬专讱 诇驻谞讬 讛诪讝讜谉 讜讗讬谉 住讘专讗 诇讜诪专 砖讗讜转讛 讛讘专讻讛 讞讜讝专转 讜谞讬注讜专 诇驻讟讜专 讬讬谉 砖诇讗讞专 讛诪讝讜谉. 讜诪砖"讛 诪讬讘注讬 诇讬讛 讗诐 讬砖 讻讞 诇讬讬谉 砖讘转讜讱 讛诪讝讜谉 诇驻讟讜专 讗转 砖诇讗讞专 讛诪讝讜谉. 讗讘诇 讛砖转讗 砖讻讘专 讻转讘讜 转讜住' 讘讚讘讜专 讛拽讜讚诐 讚讬讬谉 砖诇驻谞讬 讛诪讝讜谉 驻讜讟专 讗转 砖讘转讜讱 讛诪讝讜谉 讜诪砖"讛 讛讜爪专讱 诇驻专砖 讻讗谉 讚讛讱 讗讬讘注讬讗 注"讻 诪讬讬专讬 砖诇讗 讛讬讛 诇讛诐 讬讬谉 诇驻谞讬 讛诪讝讜谉 讻谞"诇 讜讚讜"拽:


讘讙诪' 讗讬转讬讘讬讛 专讘讗 诇专讘 谞讞诪谉 讻讜' 诇讗讞专 讛诪讝讜谉 讗' 诪讘专讱 诇讻讜诇谉. 讜诇讻讗讜专讛 讬砖 诇讚拽讚拽 讚讗讻转讬 诪讗讬 拽讜砖讬讗 讚讛讗 砖驻讬专 诪爪讬谞讜 诇驻专砖 讚讛讗讬 诇讗讞专 讛诪讝讜谉 讚拽转谞讬 讛讬讬谞讜 讘讻讜住 砖诇 讘讛"诪 注爪诪讜 讜讛讬讗 讙讜驻讗 讗转讗 诇讗砖诪注讬谞谉 讚讘讘专讻转 讛诪讝讜谉 讗' 诪讘专讱 诇讻讜诇谉 讘讛住讘讜 讗驻讬诇讜 讛讬讻讗 讚诇讬讻讗 讝讬诪讜谉 讻诪讜 砖讬讘讜讗专 讘住诪讜讱 讜讻"砖 讚拽砖讛 讟驻讬 诇驻讬 诪讛 砖讗驻专砖 诇拽诪谉 讚讛讱 讘讘讗 讗讬讬专讬 讘诇讗 讛住讘讜. 讜讬讜转专 拽砖讛 讚讛讗 诇讻讗讜专讛 诇拽讜砖讟讗 讚诪讬诇转讗 讛讗讬 讗讞专 讛诪讝讜谉 讘讻讜住 砖诇 讘讛诪"讝 讗讬讬专讬 诪讚拽转谞讬 注诇讛 讜讛讜讗 讗讜诪专 注诇 讛诪讜讙诪专 讜诪驻专砖讬谞谉 诇拽诪谉 讘砖诪注转讬谉 讚讟注诪讗 讚诪诇转讗 讛讜讗讬诇 讜谞讟诇 讬讚讬讜 讘讗讞专讜谞讛 讜讛讬讬谞讜 注"讻 诇讘专讻转 讛诪讝讜谉 讚讛讗 拽讬讬"诇 转讻祝 诇谞讟"讬 讘专讻讛 讜讻讚驻专讬砖讬转 谞诪讬 诇注讬诇 讘诇砖讜谉 讛转讜住' 讘讚"讛 讗注"驻. 诪讬讛讜 讬砖 诇讬讬砖讘 讚讗讚专讘讗 诪讚拽转谞讬 讛讻讗 讗讞专 讛诪讝讜谉 讜讘住讬驻讗 讘诪讜讙诪专 砖讬谞讛 诇砖讜谞讜 讜拽转谞讬 诇讗讞专 住注讜讚讛 讗诇诪讗 砖讗讬谞谉 诪注谞讬谉 讗讞讚 讗诇讗 讚诇讗讞专 讛诪讝讜谉 讛讬讬谞讜 拽讜讚诐 讘讛诪"讝 讜诇讗讞专 讛住注讜讚讛 讛讬讬谞讜 诇讗讞专 讘讛诪"讝 讜诇讬砖谞讗 讚转讜住' 诇注讬诇 讘讚"讛 讗注"驻 谞诪讬 讛讻讬 诪砖诪注. 讜讛讱 住讜讙讬讗 讚诇拽诪谉 讘注谞讬谉 诪讜讙诪专 讬讘讜讗专 讘诪拽讜诪讜 讗讬"讛 讘讚祝 讛住诪讜讱 注"砖:


驻讬住拽讗 讘讬专讱 注诇 讛驻转 讻讜' 讗讬讘注讬讗 诇讛讜 讘"砖 讗专讬砖讗 驻诇讬讙讬 讻讜' 讜讗注"讙 讚拽讬讬"诇 讗讬谉 讛诇讻讛 讻讘"砖 讗驻"讛 讗讬讘注讬讗 诇讛讜 诪砖讜诐 讚诪讚讘"砖 谞砖诪注 诇转"拽 讗诐 讘专讱 注诇 讛驻专驻专转 讗讬 驻讟专讬 诪注砖讛 拽讚专讛 讗讜 诇讗 讜讗注"讙 讚诇砖讬讟转 讛转讜住驻讜转 讜住讬讬注转谉 砖诪驻专砖讬谉 讚驻专驻专转 讜诪注砖讛 拽讚讬专讛 转专讜讜讬讬讛讜 诪讬谞讬 诪讝讜谞讜转 讛谉 讜讘专讻转谉 砖讜讛 讘诪"诪 讗驻"讛 诇讗 转拽砖讬 讗"讻 诪讗讬 诪住驻拽讗 诇讬讛 诇讘注诇 讛讗讬讘注讬讗 讗诇讬讘讗 讚转"拽 讚驻砖讬讟讗 讚驻专驻专转 驻讜讟专转 诪注砖讛 拽讚专讛 讜讻"砖 讚讗讬谉 住讘专讗 诇讜诪专 讚讘"砖 住讘专讬 讚诇讗 驻讟专讬 讗诇讗 砖讻讘专 讛专讙讬砖 讘讝讛 讛专砖讘"讗 讝"诇 讘讞讬讚讜砖讬讜 讚诪讟注诐 注讬拽专 讜讟驻诇 谞讙注讜 讘讛 讜讻讙讜谉 砖诇讗 谞转讻讜讜谉 讘驻讬专讜砖 诇讛讜爪讬讗 砖转讬讛谉. 讜讗注"驻 砖讛讜讗 讝"诇 诇讗 讻转讘 讗诇讗 诇驻讬 驻讬专讜砖讜 讚驻专驻专转 讛讬讬谞讜 驻转 讛讘讗 讘讻讬住谞讬' 诪"诪 诪爪讬谞讜 诇驻专砖 讘讻讛"讙 讙讜驻讗 诇驻讬 讛转讜住' 讜讛专讗"砖 讝"诇 砖驻讬专砖讜 讘诪砖谞转讬谞讜 讘砖诐 专讘讬谞讜 讞谞谞讗诇 讚驻专驻专转 讛讬讬谞讜 驻转 讛爪谞讜诪讛 讘拽注专讛. 讜谞专讗讛 砖诪讟注诐 讝讛 讛砖诪讬讟讜 讛专讬"祝 讜讛专讗"砖 讝"诇 讛讱 讛讗讬讘注讬讗 讚讛讻讗 诪砖讜诐 讚诪诇转讗 讚驻砖讬讟讗 讛讬讗 讗诇讬讘讗 讚讛诇讻转讗 讚讘讘专讻讜转讬讛谉 砖讜讜转 讞讚讗 驻讜讟专转 讞讘专转讛. 讜讻诪讜 砖谞专讗讛 讙"讻 诪诇砖讜谉 讛专砖讘"讗 讙讜驻讗 砖讻转讘 砖诪讞诪转 讚讜讞拽 讛讜爪专讱 诇驻专砖 讻谉. 讜谞专讗讛 讚诪讛"讟 讙讜驻讗 讛讜爪专讱 专砖"讬 诇驻专砖 驻专驻专转 讚诪转谞讬转讬谉 讜讚砖诪注转讬谉 讘注"讗 砖驻专驻专转 讻讜诇诇 讻诪讛 注谞讬谞讬诐 诇驻讬 讛专讙讬诇讜转 讜讻讚驻专讬砖讬转 讘诪转谞讬' 讜讻转讘转讬 讙"讻 砖讛讬讗 砖讬讟转 讛专诪讘"诐 讝"诇 讜诪讛 砖讬砖 诇讚拽讚拽 注讜讚 讘讝讛 讘砖讬讟转 讛驻讜住拽讬诐 讜讛专诪讘"诐 讬讘讜讗专 讘拽"讗 讗讬"讛:


驻讬住拽讗 讛讬讜 讬讜砖讘讬谉 讻讜' 讛住讘讜 讗讬谉 诇讗 讛住讘讜 诇讗 讜专诪讬谞讛讜 注砖专讛 砖讛讬讛 讛讜诇讻讬谉 讘讚专讱 讻讜' 讜讻转讘讜 讛转讜住' 讚讛砖转讗 谞讬讞讗 诪讛 砖驻讬专砖讜 讘诪转谞讬 讚诪讬讬专讬 讘讬谉 讘讘专讻转 讛诪讜爪讬讗 讜讘讬谉 讘讘讛"诪 讻讚诪砖诪注 讛讻讗 诪转讜讱 讛讘专讬讬转讗 讻讜' 注讻"诇. 讜谞专讗讛 讘讻讜讜谞转谉 讚驻砖讟讗 讚诇讬砖谞讗 讚讘专讬讬转讗 讛讻讬 诪砖诪注 诇讛讜 讚讗讬讬专讬 讘讘讛"诪 讻讬讜 讚拽转谞讬 砖讻讜诇诐 讗讜讻诇讬诐 诪讻讻专 讗' 讜拽转谞讬 谞诪讬 讗注"驻 砖讻诇 讗' 讜讗' 讗讜讻诇 诪讻讻专讜 讜讛讗讬 诇讬砖谞讗 诪砖诪注 诇讛讜 讚讗讬讬专讬 砖讻讘专 讗讻诇讜 讗"讻 注"讻 讗讬讬专讬 讘讘讛"诪 讗讘诇 讗"讗 诇驻专砖 讻讜讜谞转诐 讚诪讚诪拽砖讛 讛讻讗 诪诪转谞讬' (讜注诪"砖 讘驻"讙 砖讗讻诇讜) 讚诪讬讬专讬 讘讘专讻转 讛诪讜爪讬讗 (讻诪"砖 讛转讜住' 讘诪砖谞转讬谞讜 讘讚"讛 讛住讘讜 讚讗讬讬专讬 讚讜诪讬讗 讚讬讬谉 讚驻诇讬讙讬 专讘 讜专"讬) 讗讘专讬讬转讗 讛讻讗 讜诇讗 诪砖谞讬 讚讛讻讗 讗讬讬专讬 讘讘讛"诪 讛讗 讜讚讗讬 诇讬转讗 砖讛专讬 讗祝 诇驻诪"砖 讛转讜住' 讘驻专拽 讻诇 讛讘砖专 讘转讞诇转 讚讘专讬讛诐 讜讘住讜祝 讚讘专讬讛诐 讚讬砖 诇讞诇拽 讘讬谉 讘专讻转 讛诪讜爪讬讗 诇讘讛"诪 诪砖讜诐 讚讟注诪讗 专讘讛 讗讬讻讗 诇讞诇拽 讘讬谞讬讛诐 诪讛讟注诐 砖讻转讘讜 砖诐 讚讘讘专讻转 讛诪讜爪讬讗 讬砖 住讘专讗 讟驻讬 诇讜诪专 讚讗讞讚 诪讘专讱 诇讻讜诇谉 讗驻"讛 讛讜讬 诪拽砖讛 讛讻讗 砖驻讬专 讜专诪讬谞讛讜 诪讻讞 讻"砖 讻讬讜谉 讚讗驻讬诇讜 讘讘讛"诪 拽转谞讬 讘讘专讬讬转讗 讚讬砖讘讜 讗注"驻 砖诇讗 讛住讘讜 讗讞讚 诪讘专讱 诇讻讜诇诐 讗"讻 讻"砖 讘讛诪讜爪讬讗 讜讗"讻 拽砖讬讗 诪转谞讬' 讚讘注讬谞谉 讛住讘讛 讗注"讻 讚讻讜讜谞转 讛转讜住' 讻讚驻专讬砖讬转 讚讻讬讜谉 讚住"住 驻砖讟讗 讚诇讬砖谞讗 讚讘专讬讬转讗 诪砖诪注 讚讗驻讬诇讜 讘讘讛诪"讝 讗讞讚 诪讘专讱 诇讻讜诇诐 讗"讻 诪讜讻讞 讚诇讬转讗 诇讛讗讬 讞讬诇讜拽讗 砖讻转讘讜 砖诐 讘驻专拽 讻诇 讛讘砖专 诇讞诇拽 讘讬谉 讘讛"诪 诇讘专讻转 讛诪讜爪讬讗 讜诇驻"讝 爪"诇 诪"砖 砖诐 讘驻专拽 讻诇 讛讘砖专 诇讞诇拽 讘讬谉 讘专讻转 讛诪讜爪讬讗 诇讘讛"诪 注"讻 诇讗 谞讞转讜 诇讛讱 讚讬讜拽讗 砖讻转讘讜 讻讗谉 讚诪转谞讬' 讜讘专讬讬转讗 讗讬讬专讬 讘讬谉 讘讘专讻转 讛诪讜爪讬讗 讜讘讬谉 讘讘讛"诪 讜讗讬谉 诇讛讗专讬讱 讻讗谉 讘讚讘专讬讛诐 讘驻专拽 讻诇 讛讘砖专 注"砖 讘讚讘专讬讛诐 讘讗专讬讻讜转:


讗诇讗 讚讗讻转讬 拽砖讬讗 诇讬 讘住讜讙讬讗 讚讛讻讗 诪讗讬 诪拽砖讛 讜专诪讬谞讛讜 诪讛讱 讘专讬讬转讗 讚注砖专讛 砖讛讬讜 讛讜诇讻讬谉 讘讚专讱 讚讛讗 诇讻讗讜专讛 讻诇 诪"砖 转讜住' 讻讗谉 讜讘驻专拽 讻诇 讛讘砖专 讛讬讬谞讜 讚讜拽讗 讘砖谞讬诐 砖讗讻诇讜 讗讜 讗驻讬诇讜 讘讙' 讛讬讻讗 讚诇讬讻讗 转讜专转 讝讬诪讜谉 讻讙讜谉 讘讘注诇 讛讘讬转 注诐 讘谞讬 讘讬转讜 砖讛诐 谞砖讬诐 讜注讘讚讬诐 讜拽讟谞讬诐 诪砖讗"讻 讛讻讗 讘讘专讬讬转讗 讚拽转谞讬 注砖专讛 砖讛讬讜 讛讜诇讻讬谉 讘讚专讱 住转诪讗 讚诪诇转讗 诪砖诪注 讚讗讬 讗讬讬专讬 讘讘讛"诪 注"讻 讛讗 讚拽转谞讬 住讬驻讗 讗' 诪讘专讱 诇讻讜诇诐 讛讬讬谞讜 砖讞讬讬讘讬诐 诇讝诪谉 讜讗"讻 诇驻"讝 砖驻讬专 拽转谞讬 讚讬砖讘讜 讗注"驻 砖诇讗 讛住讘讜 讗' 诪讘专讱 诇讻讜诇诐 砖讻谉 讛讜讗 注讬拽专 讚讬谉 讝讬诪讜谉 讜讻讚拽转谞讬 谞诪讬 诇拽诪谉 讘诪砖谞讛 注专讜讻讛 砖诇砖讛 砖讗讻诇讜 讻讗讞讚 讞讬讬讘讬谉 诇讝诪谉 讜住转诪讗 讚诇讬砖谞讗 诪砖诪注 讚讗讬讬专讬 讗祝 注"驻 砖诇讗 讛住讘讜 讜讘讛讻讬 讛讜讬 讗"砖 讟讜讘讗 讛讗 讚拽转谞讬 讛讻讗 注砖专讛 讘谞讬 讗讚诐 讛讬讬谞讜 诇专讘讜转讗 讚专讬砖讗 讚讗祝 注诇 讙讘 讚讘注砖专讛 讞讬讬讘讬谉 诇讝诪谉 讘砖诐 讗驻"讛 讻讬讜谉 砖讛讜诇讻讬谉 讘讚专讱 讜诇讗 讬讜砖讘讬诐 诪砖"讛 讻"讗 诪讘专讱 诇注爪诪讜 讜讘住讬驻讗 讚讬讜砖讘讬诐 讞讬讬讘讬谉 讘讝讬诪讜谉 讗祝 注"讙 砖诇讗 讛住讘讜 诪砖"讛 讗讞讚 诪讘专讱 诇讻讜诇谉 诪砖讗"讻 讘诪砖谞转讬谞讜 讗驻讬诇讜 讗诐 谞驻专砖 讚讗讬讬专讬 讘讬谉 讘讘专讻转 讛诪讜爪讬讗 讜讘讬谉 讘讘讛"诪 讗驻"讛 诪爪讬谞谉 诇讗讜拽诪讬 砖驻讬专 讛讬讻讗 讚诇讗 砖讬讬讱 讝讬诪讜谉 讘讞讚 诪讛谞讬 讙讜讜谞讬 讚驻专讬砖讬转 讜诪砖"讛 讘注讬谞谉 讛住讘讛 讚讜拽讗 讜诪讻"砖 讗诐 谞讗诪专 讚诪转谞讬' 诇讗 讗讬讬专讬 讗诇讗 讘讘专讻转 讛诪讜爪讬讗 讻诪"砖 讛转讜住' 讘驻专拽 讻诇 讛讘砖专 讗"讻 讻"砖 讚诇讗 砖讬讬讱 诇讛拽砖讜转 诪讘专讻转 讛诪讜爪讬讗 讗讘专讻转 讝讬诪讜谉 诇讻讱 谞"诇 诪讛 砖讻转讘讜 转讜住' 讻讗谉 讻讚诪砖诪注 讛讻讗 诪转讜讱 讛讘专讬讬转讗 讻讜' 讛讬讬谞讜 讚诇讬砖谞讗 讚讘专讬讬转讗 讙讜驻讗 诪砖诪注 讚诪讬讬专讬 讘讬谉 讘讘专讻转 讛诪讜爪讬讗 讜讘讬谉 讘讘讛"诪 讜讗驻砖专 讚讛讬讬谞讜 诪讟注诪讗 讚驻专讬砖讬转 讚讗讬 住"讚 讘讘讛"诪 诇讞讜讚 讗讬讬专讬 讗诪讗讬 拽转谞讬 讘住讬驻讗 讗讞讚 诪讘专讱 诇讻讜诇谉 讛讜"诇 诇诪讬转谞讬 讞讬讬讘讬谉 诇讝诪谉 讜诪诪讬诇讗 讛讜讬 讬讚注讬谞谉 讚讗讞讚 诪讘专讱 诇讻讜诇谉 讗注"讻 讚讛讗 讚拽转谞讬 讗讞讚 诪讘专讱 诇讻讜诇谉 讗讬讬专讬 讘讬谉 讘讘专讻转 讛诪讜爪讬讗 讜讘讬谉 讘讘讛"诪 讜讗"讻 诪拽砖讛 砖驻讬专 讗诪转谞讬' 讚讗讬讬专讬 讘讘专讻转 讛诪讜爪讬讗 诪讚拽转谞讬 讚讜诪讬讗 讚讬讬谉 讻诪"砖 讛转讜住' 诇注讬诇 讘诪砖谞讛 讻谉 谞"诇 讜讗讬谉 诇讛讗专讬讱 讻讗谉 讬讜转专 讜注讬讬谉 注讜讚 讘住诪讜讱 讜讚讜"拽:


砖诐 讘转专 讚讻专讬讻讬 讬转讘讜 讜拽讗 诪讬讘注讬讗 诇讛讜 讛住讘讛 讚讜拽讗 转谞谉 讻讜'  讻讗谉 谞诪讬 讬砖 诇讚拽讚拽 讻讬讜谉 讚诇讻讗讜专讛 诪砖诪注 讚转诇诪讬讚讬 讚专讘 讟讜讘讗 讛讜讜 砖讞讝专讜 诪诇诇讜讜转讜 讘诪讬转转讜 讗"讻 诪讗讬 诪住驻拽讗 诇讛讜 讗讬 讛住讘讜 讚讜拽讗 转谞谉 讜转"诇 讚讘诇讗"讛 讞讬讬讘讬谉 诇讝诪谉 讜讗诐 讻谉 讗驻讬诇讜 讗讬 讛住讘讜 讚讜拽讗 转谞谉 讗讻转讬 诪爪讬谞讜 诇诪讬诪专 讚讛讬讬谞讜 讚讜拽讗 诇注谞讬谉 讘专讻转 讛诪讜爪讬讗 讜讗驻讬诇讜 讗转"诇 讚讗讬讬专讬 谞诪讬 讘讘讛"诪 讛讬讬谞讜 讛讬讻讗 讚诇讬讻讗 讝讬诪讜谉 讗讘诇 讘讝讬诪讜谉 讘驻砖讬讟讜转 讗讬讻讗 诇诪讬诪专 讚诇讗 讘注讬谞谉 讛住讘讛 讻讚诪砖诪注 诇讻讗讜专讛 诪驻讬专拽讗 讚诇拽诪谉 讚讙' 砖讗讻诇讜 砖诇讗 谞讝讻专 砖诐 讻诇诇 讛住讘讛 讚讛讗 讗住诪讻讜讛讜 专讘谞谉 诇讘专讻转 讛讝讬诪讜谉 讗拽专讗 讘专"驻 砖诇砖讛 砖讗讻诇讜 讜讗砖讻讞谉 谞诪讬 讘讘专讬讬转讗 讚祝 诪"讞 注"讘 讚讘专讻转 讛讝讬诪讜谉 诪讚讗讜专讬讬转讗 讛讬讗 诇转"拽 讚讛转诐 讗"讻 诪讛"转 谞讗诪专 讚讘注讬谞谉 讛住讘讛 讗诇讗 砖专讗讬转讬 讘讞讬讚讜砖讬 讛专砖讘"讗 讝"诇 砖讻转讘 讚讘专讻转 讛诪讜爪讬讗 讜讘专讻转 讛讝讬诪讜谉 讞讚讗 诪诇转讗 讛讬讗 讚诪讬讬转讬 专讗讬讛 诪住讜讙讬讗 讚讛讻讗 讜讛讘诇讬注 讘讬谉 讛驻专拽讬诐 讘住转讬专转 驻讬' 专讘 讛讗讬 讙讗讜谉 讝"诇 注"砖 讜讻谉 讻转讘讜 专讘讬谞讜 讬讜谞讛 讜讛专讗"砖 讝"诇 讘专"驻 砖诇砖讛 砖讗讻诇讜 讜诪讬讬转讬 讙"讻 专讗讬讛 诪转诇诪讬讚讬 讚专讘 讗诇讗 讚讗讻转讬 讛讬讗 讙讜驻讗 转拽砖讬 讘诪讗讬 驻砖讬讟讗 诇讛讜 诇转诇诪讬讚讬 讚专讘 诇讚诪讜转 讘专讻转 讛讝讬诪讜谉 诇讘专讻转 讛诪讜爪讬讗. 讜诪"砖 专讘讬谞讜 讬讜谞讛 讝"诇 专讗讬讛 诇讚讘专讬讜 诪讚拽转谞讬 讘专"驻 砖诇砖讛 砖讗讻诇讜 讜讛砖诪砖 砖讗讻诇 讻讝讬转 讜诪讗讬 拽诪"诇 驻砖讬讟讗 讗诇讗 注"讻 讚讘砖讗专 讘谞讬 讗讚诐 讘注讬谞谉 讛住讘讛 讜拽讘讬注讜转 诇注谞讬谉 讝讬诪讜谉 讚讗"讻 转讬拽砖讬 注诇 转诇诪讬讚讬 讚专讘 诪讗讬 诪住驻拽讗 诇讛讜 讛讜讬 诇讛讜 诇诪讬驻砖讟 诪讛讱 诪转谞讬' 讚诇拽诪谉 讚讗讬讬专讬 讘讝讬诪讜谉 讙讜驻讗 讜诇讗 诪讘专讻转 讛诪讜爪讬讗 讚诇讗 讚诪讬讗 诇讛 讻讚驻专讬砖讬转 (讜讬砖 诇讬讬砖讘 讘讚讜讞拽):


讜诇讻讗讜专讛 讛讬讛 谞"诇 讚转诇诪讬讚讬 讚专讘 讚讛讻讗 住讘专讜 讻讛谞讱 讗诪讜专讗讬 讘专"驻 讙' 砖讗讻诇讜 讚讘注讜 诇诪讬诪专 讚诇讗 砖讬讬讱 讞讬讜讘 讝讬诪讜谉 讗诇讗 讛讬讻讗 讚讗讬讻讗 讗讚诐 讙讚讜诇 讗讘诇 讛讬讻讗 讚诇讬讻讗 讞讚 讚诪讜驻诇讙 诪讞讘专讬讛 讞讬诇讜拽 讘专讻讜转 注讚讬祝 讜讗"讻 诇驻"讝 诪爪"诇 讚讘讛谞讱 转诇诪讬讚讬 讚专讘 谞诪讬 诇讗 讛讜讬 讞讚 诪讜驻诇讙 诪讞讘专讬讛 诪砖"讛 讗讬 讘注讬谞谉 讛住讘讛 讚讜拽讗 讛讬讜 爪专讬讻讬诐 诇讘专讱 讻"讗 诇注爪诪讜 讻讬讜谉 讚诇讬讻讗 讞讬讜讘 讝讬诪讜谉 讗讘诇 讗讬 诇讗 讘注讬谞谉 讛住讘讛 讘讘专讻转 讛诪讜爪讬讗 讗诇讗 讚讗驻讬诇讜 讘诇讗 讛住讘讛 讗讞讚 诪讘专讱 诇讻讜诇谉 讗"讻 诪讛"讟 讛讬讜 爪专讬讻讬谉 诇注砖讜转 讻谉 讘讘讛"诪 讗驻讬诇讜 讛讬讻讗 讚诇讬讻讗 讞讬讜讘 讝讬诪讜谉 讻讱 讛讬讛 谞"诇 诇讻讗讜专讛 讗诇讗 砖谞"诇 讚讜讞拽 诇讗讜拽诪讬 诪诇转讗 讚讻讜诇讛讜 转诇诪讬讚讬 讚专讘 讚诇讗 讻讛诇讻转讗 讚诪住拽讬谞谉 诇拽诪谉 讘讛谞讱 讗诪讜专讗讬 讙讜驻讬讬讛讜 讚讗诪专 诇讛讜 诪专讬诪专 讗驻讬诇讜 讘讚诇讬讻讗 讗讚诐 讙讚讜诇 谞诪讬 砖讬讬讱 讞讬讜讘 讝讬诪讜谉 讜讛讻讬 拽讬讬"诇 讗"讻 讛讚专讗 拽讜砖讬讗 诇讚讜讻转讗 讜讛谞诇注"讚 讘讝讛 讚讛谞讱 转诇诪讬讚讬 讚专讘 诪住转诪讗 讘讻诇 诪讬诇讬 住讘讬专讗 诇讛讜 讻专讘 讜砖诪注讬谞谉 诇专讘 讘住诪讜讱 讗讛讱 驻讬住拽讗 讚诪转谞讬' 讚讛住讘讜 讗讞讚 诪讘专讱 诇讻讜诇谉 讚讗诪专 专讘 诇"砖 讗诇讗 驻转 讚讜拽讗 讜讛谞专讗讛 砖讛讟注诐 讘讝讛 讛讬讬谞讜 诪砖讜诐 讚住"诇 诇专讘 诇拽诪谉 讘住"驻 讗诇讜 讚讘专讬诐 讚讗诪专 诇讬讛 诇讞讬讬讗 讘专讬讛 讞讟讜祝 讜讘专讬讱 诪砖讜诐 讚住"诇 讻讬 讛讗讬 转谞讗 讚诪讘专讱 注讚讬祝 讜诪砖"讛 讘讻诇 诪讬谞讬诐 讬砖 诇讜诪专 讚讞讬诇讜拽 讘专讻讜转 注讚讬祝 诪注谞讬讬转 讗诪谉 讗诇讗 讚驻转 诇讞讜讚 讻讬讜谉 讚注讬拽专 讛住讘讛 诪诪砖 讛讬讬谞讜 讘砖讘讬诇 讛驻转 诪砖"讛 诪讛谞讬 讘讬讛 讛住讘讛 讗驻讬诇讜 诇注谞讬谉 讘专讻转 讛诪讜爪讬讗 讻讬讜谉 砖讞诇 注诇讬讛诐 讞讬讜讘 讝讬诪讜谉 诪砖讗"讻 讻砖诇讗 讛住讘讜 讙诇讜 讗讚注转讬讬讛讜 讚诇讗 谞讬讞讗 诇讛讜 讘讛讻讬 砖讬讞讜诇 注诇讬讛诐 讞讬讜讘 讝讬诪讜谉 讜诇讗 讬讛讬讜 专砖讗讬谉 诇讞诇拽 讜讗"讻 讻讬讜谉 讚诇讗 谞讬讞讗 诇讛讜 讘讻讱 诪砖"讛 讻诇 讗讞讚 诪讘专讱 诇注爪诪讜 诪讛"讟 讚诪讘专讱 注讚讬祝 讜诇驻"讝 讗"砖 讛讱 住驻讬拽讗 讚讛讬讗 讙讜驻讗 诪住驻拽讗 诇讛讜 诇转诇诪讬讚讬 讚专讘 讗讬 讛住讘讛 讚讜拽讗 转谞谉 注"讻 讛讬讬谞讜 讘驻转 讚讜拽讗 讜讻讚驻专讬砖讬转 讜讗"讻 诪诪讬诇讗 砖诪注讬谞谉 讚讛讬讬谞讜 诪砖讜诐 讚诪讜爪讬讗 转诇讬讗 讘讘专讻转 讛讝讬诪讜谉 讗诇诪讗 讚讘讝讬诪讜谉 谞诪讬 讚讜拽讗 讛住讘讛 讘注讬谞谉 讜讗注"讙 讚讘诪转谞讬转讬谉 诇讗 谞讝讻专 讚讗讬讬专讬 讚讜拽讗 讘讙' 砖讞讬讬讘讬诐 诇讝诪谉 讗诇讗 讗驻讬诇讜 讘砖谞讬诐 讗讜 讘谞砖讬诐 讜注讘讚讬诐 讜拽讟谞讬诐 讗驻"讛 讛讗 砖诪注讬谞谉 诇讬讛 诇专讘 讘专"驻 砖诇砖讛 砖讗讻诇讜 讚砖谞讬诐 谞诪讬 讗诐 专爪讜 诇讝诪谉 诪讝诪谞讬诐 讜讻"砖 讘谞砖讬诐 讜注讘讚讬诐 讜拽讟谞讬诐 讚讗讬讻讗 讚讬注讜转 讻讚诪讜讻讞 诪住讜讙讬讗 讚讛转诐 注"砖 讜诇驻"讝 讛讗 讘讛讗 转诇讬讗 讗讬 讛住讘讛 讚讜拽讗 转谞谉 注"讻 讘专讻转 讛诪讜爪讬讗 讜讘讛"诪 讞讚讗 诪讬诇转讗 讛讬讗 讜讛讗 讘讛讗 转诇讬讗 讻讚驻专讬砖讬转 诪砖讗"讻 讗诐 谞讗诪专 讛住讘讛 诇讗讜 讚讜拽讗 讗诇讗 讗驻讬诇讜 讛讬讻讗 讚讗诪专讬 谞讬讝讬诇 讜谞讬讻讜诇 讻讜' 讻讬 讛住讘讜 讚诪讬 讜讗"讻 诇驻"讝 诇讗 砖讬讬讱 讛讱 诪讬诇转讗 讚谞讬讻讜诇 讜谞讬讝讬诇 讘驻转 讟驻讬 诪讘讬讬谉 讜砖讗专 诪讬谞讬诐 砖讚专讱 诇拽讘讜注 讘诇讗 讛住讘讛 讗诇讗 注"讻 讚讛讗 讚诪驻专砖 专讘 诇诪转谞讬' 讘驻转 讚讜拽讗 讜诇讗 讘讬讬谉 讛讬讬谞讜 诪砖讜诐 讚讛住讘讛 诇讗讜 讚讜拽讗 讗诇讗 讘拽讘讬注讜转 转诇讬讗 诪诇转讗 讜讛讗 讚砖谞讬 诇讬讛 诇专讘 讘讬谉 驻转 诇讬讬谉 讛讬讬谞讜 诪砖讜诐 讚驻转 讞砖讬讘 讟讜讘讗 讻诪"砖 专讘讬谞讜 讬讜谞讛 讜讛专讗"砖 讜讻诇 讛驻讜住拽讬诐 讜讗诐 讻谉 诇驻"讝 诇讗 转诇讬讗 讟注诪讗 讚诪讜爪讬讗 讘讟注诪讗 讚讝讬诪讜谉 讗诇讗 诪砖讜诐 讞砖讬讘讜转 讜讗诐 讻谉 诇注谞讬谉 讝讬诪讜谉 讻"砖 讚讗讬讻讗 诇诪讬诪专 讚砖讬讬讱 讘讛讜 讝讬诪讜谉 讘拽讘讬注讜转 讘注诇诪讗 讗驻讬诇讜 讘诇讗 讛住讘讛 讻谉 谞"诇 谞讻讜谉 诇砖讬讟转 专讘讬谞讜 讬讜谞讛 讜讛专讗"砖 讜讛专砖讘"讗 讝"诇 讚诇注谞讬谉 讝讬诪讜谉 讘注讬谞谉 诪讬讛讗 拽讘讬注讜转:


讜讗注"讙 砖讻诇 诪讛 砖讻转讘转讬 讗讬谞讜 讗诇讗 讗诇讬讘讬讛 讚专讘 讚讜拽讗 讜诇讗 讗诇讬讘讬讛 讚专"讬 讚拽讬讬"诇 讻讜讜转讬讛 讚住"诇 讚讘讬讬谉 谞诪讬 讘注讬谞谉 讛住讘讛 讜诪讛谞讬 讛住讘讛 讜拽讬讬"诇 谞诪讬 讻专"讬 讚专"驻 砖诇砖讛 砖讗讻诇讜 讚砖谞讬诐 讗诐 专爪讜 诇讝诪谉 讗讬谉 诪讝诪谞讬诐 讗诐 讻谉 转讜 诇讗 砖讬讬讱 讻诇诇 讛谞讱 住讘专讜转 砖讻转讘转讬 讗诇讗 讚诇专讘讬 讬讜讞谞谉 讜讗诇讬讘讗 讚讛诇讻转讗 讘诇讗"讛 讗"砖 讚讘专讻转 讛诪讜爪讬讗 讜讘专讻转 讛讝讬诪讜谉 砖讜讬谉 讜讛讬讬谞讜 诪讛讱 讘专讬讬转讗 讚注砖专讛 砖讛讜诇讻讬谉 讜讻讚驻专讬' 讘住诪讜讱 讚讛讗 讚拽转谞讬 住讬驻讗 讬砖讘讜 诇讗讻讜诇 讻讜' 讗讞讚 诪讘专讱 诇讻讜诇谉 注"讻 讗讬讬专讬 讘讬谉 讘讘专讻转 讛诪讜爪讬讗 讜讘讬谉 讘讘专讻转 讛讝讬诪讜谉 诪诪讬诇讗 砖诪注讬谞谉 讻讬讜谉 讚讛讗讬 讬砖讘讜 注"讻 讛讬讬谞讜 讻讙讜谉 讚讗诪专讜 谞讬讝讬诇 讜谞讬讻讜诇 讻讜' 讻讬 讛讬讻讗 讚诇讗 转拽砖讛 讘专讬讬转讗 讗诪转谞讬' 讗"讻 讜讚讗讬 讚诇注谞讬谉 讘专讻转 讛讝讬诪讜谉 谞诪讬 讚讜拽讗 讘讻讛"讙 讙讜驻讗 讗讬讬专讬 讚讛讗 讘讞讚讗 诇讬砖谞讗 拽转谞讬 诇转专讜讬讬讛讜 讻讗讞讚 讜讚讜拽 讛讬讟讘 讻讬 谞讻讜谉 讘注"讛. 讜砖讬讟转 讛驻讜住拽讬诐 讛讞讜诇拽讬诐 注诇 专讘讬谞讜 讬讜谞讛 讜讛专讗"砖 讜讛专砖讘"讗 讝"诇 讗讘讗专 诇拽诪谉 讘专"驻 砖诇砖讛 砖讗讻诇讜 讗讬"讛 讜注讬讬谉 注讜讚 讘住诪讜讱:





爪诇"讞

诇讗 住讘专 诇讛 诪专 诇讛讗 讚专讬讘"诇 讜讬砖 诇转诪讜讛 诇诪讛 诇讗 讛拽砖讛 诇讜 诪砖谞转讬谞讜 讚转谞谉 讘讬专讱 注诇 讛讬讬谉 砖诇驻谞讬 讛诪讝讜谉 讜专讬讘"诇 讞讬讚砖 诇谞讜 讞讜诪专讗 讚讘讞讜诇 讞讬讬讘 诇讘专讱 注诇 讻诇 讻住讗 讚诪砖谞转讬谞讜 住转诪讗 拽转谞讬 砖驻讜讟专 讬讬谉 砖诇 讗讞专 讛诪讝讜谉 讜注讻"驻 讗讘讬讬 砖讘讬专讱 讘讬讜诐 讟讜讘 注诇 讻诇 讻住讗 拽砖讛 注诇讬讜 诪诪砖谞转讬谞讜 讜谞专讗讛 讚诪砖谞转讬谞讜 讗祝 讘诇讗 专讬讘"诇 讛讜讛 诪讜拽诪讬谞谉 讘砖讘转 讜讬讜"讟 讜诪讬讬专讬 讘诪拽讚砖 注诇 讛讬讬谉 讜讛讬讬谞讜 讬讬谉 砖诇驻谞讬 讛诪讝讜谉 砖讘诪砖谞转讬谞讜 讜诪砖讜诐 讚讛讗讬 讬讬谉 讞砖讜讘 讟讜讘讗 讜讞讘讬讘 砖诪拽讚砖 注诇讬讜 诇讻讱 讞砖讬讘讜转讜 讙讜专诐 诇讛讬讜转 讻诇 砖讗专 讛讬讬谉 砖讘住注讜讚讛 讟驻诇讛 诇讜 讜谞驻讟专 讘讘专讻转讜 讜讗讘讬讬 诪讬讬专讬 砖拽讬讚砖 讗专讬驻转讗 砖诇讗 讛讬' 讛讬讬谉 讞讘讬讘 诇讜 讜诇讻讱 砖讗专 讛讬讬谉 砖砖讜转讛 讗讬谉 砖讜诐 讻讜住 诪讛诐 讞砖讬讘 诪讛砖谞讬 讜诇讻讱 讗讬谉 砖讜诐 讗讞讚 驻讜讟专 讞讘讬专讜 讜讗诪谞诐 诪讚讘专讬 专讬讘"诇 砖讞讬诇拽 讘讬谉 砖讘转讜转 讜讬诪讬诐 讟讜讘讬诐 诇讞讜诇 诪讻诇诇 讚诇讗讜 讘讞砖讬讘讜转 讛拽讬讚讜砖 转诇讬讗 诪诇转讗 专拽 讘砖讘讬诇 砖拽讜讘注 住注讜讚讛 注诇 讛讬讬谉 转讚注 砖讛专讬 讙诐 讘砖注讛 砖讬讜爪讗 诪谉 讛诪专讞抓 讙"讻 讛讚讬谉 讻谉 驻专讬讱 砖驻讬专 注诇 讗讘讬讬. 讗讬 谞诪讬 讬砖 诇讜诪专 讚诪诪砖谞转讬谞讜 诇讗 讛讬' 讬讻讜诇 诇讛拽砖讜转 讚讛讜讛 讗诪讬谞讗 讗讬驻讻讗 讚诪砖谞转讬谞讜 讗讬讬专讬 讚讜拽讗 讘讞讜诇 砖讗讬谉 讞讬讬讘 诇砖转讜转 讬讬谉 诇驻谞讬 讛诪讝讜谉 讜讗讬讛讜 砖讜转讛 砖"诪 砖讛讜讗 转讗讘 诇砖转讜转 讬讬谉 讜诪住转诪讗 讬砖转讛 讙诐 转讜讱 讛诪讝讜谉 讜讗讞专 讛诪讝讜谉 诇讻讱 驻讜讟专 讬讬谉 砖诇驻谞讬 诪讝讜谉 讗转 砖讗专 讛讬讬谉 讗讘诇 讘砖讘转 讜讬讜诐 讟讜讘 砖注诇 讻专讞讱 爪专讬讱 诇拽讚砖 注诇 讛讬讬谉 讗"讻 讗祝 砖讘讬专讱 注诇 讻讜住 砖诇 拽讬讚讜砖 讗讬谉 讘讝讛 讙讬诇讜讬 讚注转 砖专讜爪讛 讛讬讜诐 诇砖转讜转 讬讬谉 讗讬谞讜 驻讜讟专 讗讘诇 诪专讬讘"诇 砖诪注谞讜 砖注拽专 讛诪注诇讛 讛讜讗 讘砖讘转 讜讬讜"讟 砖讗讝 讛讬讜诐 讙讜专诐 砖讚专讱 诇拽讘讜注 注诇 讛讬讬谉 驻专讬讱 砖驻讬专 讜讘讗诪转 注诇 讛讗 讚讘讬专讱 讗讘讬讬 注诇 讻诇 讻住讗 讜讻住讗 讛讬' 讬讻讜诇 诇讛拽砖讜转 诪诪砖谞转讬谞讜 砖讻讬讜谉 砖砖讜讘 讘讬专讱 注诇 讻住讗 砖讗讞专 讛拽讬讚讜砖 诇诪讛 诇讜 诇讘专讱 注诇 讛讗讞专讬诐 讗诇讗 砖讘讗诪转 讛讗 讚诪讬讬转讬 讚讘讬专讱 注诇 讻诇 讻住讗 讜讻住讗 讛讬讬谞讜 讚诪注砖讛 砖讛讬' 讻讱 讛讬' 讗讘诇 专讘 讬爪讞拽 讘专 讬讜住祝 专爪讛 诇讛拽砖讜转 诇讜 转讻祝 注诇 讻住讗 拽诪讗 讚讘转专 拽讬讚讜砖 诇讻谉 讛拽砖讛 诇讜 诪专讬讘"诇:


讗讬讘注讬讗 诇讛讜 讜讻讜' 讜讛讗 讚诇讗 讚讬讬拽 诪讚诇讗 转谞讬 讘诪砖谞转讬谞讜 专讘讜转讗 讚讬讬谉 砖讘转讜讱 讛诪讝讜谉 驻讜讟专 讬讬谉 砖诇讗讞专 讛诪讝讜谉 讜讛讜讛 讬讚注讬谞谉 讘拽"讜 讚讬讬谉 砖诇驻谞讬 讛诪讝讜谉 砖讛讜讗 诇砖转讜转 讚驻讜讟专 讚诇砖转讜转 讞砖讜讘 讬讜转专 诪诇砖专讜转 讜讻诪讜"砖 讛转讜住' 讘讚"讛 讜专讘 砖砖转 讜诪讚砖讘讬拽 讬讬谉 砖讘转讜讱 讛诪讝讜谉 讜谞拽讬讟 讬讬谉 砖诇驻谞讬 讛诪讝讜谉 诪讻诇诇 讚讝讛 砖转讜讱 讛诪讝讜谉 讗讬谞讜 驻讜讟专 讜讞砖讘转讬 讘讚注转讬 诇讜诪专 讚讗讬爪讟专讱 诇诪转谞讬 砖诇驻谞讬 讛诪讝讜谉 讚诇讗 转讬诪讗 讚讘专讻转 讛诪讜爪讬讗 讛讜讗 讛驻住拽 讻讬讜谉 讚诇讗 讗驻砖专 诇诪砖转讬 讜讘专讜讻讬 讘讛讚讬 讛讚讚讬 诇讗 讗驻砖专 讜讻讚讗诪专讬谞谉 诇注谞讬谉 讘专讻转 讛诪讝讜谉 讘讞讜诇讬谉 讚祝 驻"讝 注"讗 拽诪"诇 讚讘专讻转 讛诪讜爪讬讗 诇讗 讛讜讛 讛驻住拽 讜讻诪讜 砖讻转讘讜 讛转讜住' 砖诐 讘讚"讛 诪砖转讗 讜讘专讜讻讬 讚讘专讻转 讛专注诪讬诐 讘讗诪爪注 讛住注讜讚讛 诇讗 讛讜讛 讛驻住拽 讜讻诪讜 砖讻转讘 讛专讗"砖 讘驻' 讻讬住讜讬 讛讚诐 讘住讜祝 住讬诪谉 讚' 讚讘专讻转 讛砖讞讬讟讛 诇讗 讛讜讛 讛驻住拽 讘讬谉 讛讻讬住讜讬诐 讚讘专讻讜转 诇讗 讛讜讜 讛驻住拽 讻诪讜 讘专讻转 讬拽谞讛"讝 注"砖 讜讗诪谞诐 讛讚专谞讗 讘讬 讚讝讛 讚讘专讻转 讛诪讜爪讬讗 诇讗 讛讜讛 讛驻住拽 讬讚注讬谞谉 诪住讬驻讗 讚转谞谉 讘专讱 注诇 讛驻专驻专转 砖诇驻谞讬 讛诪讝讜谉 驻讜讟专 驻专驻专转 砖诇讗讞专 讛诪讝讜谉 讜讗讻转讬 讙讘讬 讬讬谉 讛讜讛 诇讬' 诇诪转谞讬 专讘讜转讗 讚讬讬谉 砖转讜讱 讛诪讝讜谉 讗祝 砖讛讜讗 诇砖专讜转 驻讜讟专 砖诇讗讞专 讛诪讝讜谉 砖讛讜讗 诇砖转讜转 讜讗诪谞诐 诇驻讬 诪"砖 诇注讬诇 讚讻讜住 砖诇 拽讬讚讜砖 讛讬讛 讗诪讬谞讗 砖讗讬谞讜 驻讜讟专 讗讬讻讗 诇诪讬诪专 讚诪砖谞转讬谞讜 谞拽讟讛 讬讬谉 砖诇驻谞讬 讛诪讝讜谉 讗驻讬' 讛讜讗 讻讜住 砖诇 拽讬讚讜砖 讗驻"讛 驻讜讟专 讚讗祝 砖讛讜讗 讞讜讘讛 诇拽讬讚讜砖 诪"诪 诪诪讬诇讗 讛讜讗 诇砖转讜转 讚诇驻谞讬 讛诪讝讜谉 讛讜讗 转诪讬讚 诪讞砖讘 诇砖转讜转 讜讝讛 诇砖讜谉 讛专砖讘"讗 讜讬讬谉 砖诇 拽讬讚讜砖 讜讛讘讚诇讛 讗注"讙 砖诇诪爪讜讛 讗转讬 诪"诪 讻讬讜谉 讚拽讜讚诐 讗讻讬诇讛 讛讜讗 讻讘讗 诇砖转讜转 讚诪讬 讜驻讜讟专 讬讬谉 砖转讜讱 讛诪讝讜谉 讜砖诇讗讞专 讛诪讝讜谉 注讻"诇 讛专砖讘"讗 讛专讬 讻诪讜 砖讻转讘转讬 讚讻讜住 拽讬讚讜砖 讛讬' 讛讜讛 讗诪讬谞讗 讚讙专注 讟驻讬 讗讘诇 讝讛 砖转讜讱 讛诪讝讜谉 砖讛讜讗 诇砖专讜转 讗讬讻讗 诇诪讬诪专 讚讗讬谞讜 驻讜讟专:

